title: Deċiżjoni tal-Kunsill (UE) 2016/1202 tat-18 ta' Lulju 2016 li tistabbilixxi l-pożizzjoni li għandha tittieħed f'isem l-Unjoni Ewropea fil-Kunsill Ġenerali tal-Organizzazzjoni Dinjija tal-Kummerċ dwar it-talba tal-Istati Uniti għal eżenzjoni tad-WTO biex testendi s-sistema ta' trattament preferenzjali mogħtija lill-eks-Territorju Tutelat tal-Gżejjer tal-Paċifiku

text:
               23.7.2016

               MT

               Il-Ġurnal Uffiċjali tal-Unjoni Ewropea

               L 198/43

         DEĊIŻJONI TAL-KUNSILL (UE) 2016/1202
   tat-18 ta' Lulju 2016
   li tistabbilixxi l-pożizzjoni li għandha tittieħed f'isem l-Unjoni Ewropea fil-Kunsill Ġenerali tal-Organizzazzjoni Dinjija tal-Kummerċ dwar it-talba tal-Istati Uniti għal eżenzjoni tad-WTO biex testendi s-sistema ta' trattament preferenzjali mogħtija lill-eks-Territorju Tutelat tal-Gżejjer tal-Paċifiku
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-ewwel subparagrafu tal-Artikolu 207(4), flimkien mal-Artikolu 218(9) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Il-paragrafi 3 u 4 tal-Artikolu IX tal-Ftehim ta' Marrakesh li jistabbilixxi l-Organizzazzjoni Dinjija tal-Kummerċ (“il-Ftehim tad-WTO”) jistipulaw il-proċeduri għal eżenzjoni minn obbligu impost fuq Membru permezz tal-Ftehim tad-WTO jew ta' kwalunkwe Ftehim Multilaterali dwar il-Kummerċ.

               (2)

               L-Istati Uniti ngħataw eżenzjoni mill-obbligi taħt il-paragrafu 1 tal-Artikolu I tal-Ftehim Ġenerali dwar it-Tariffi u l-Kummerċ 1994 (“GATT 1994”) li ġie estiż l-aktar reċentement fl-1 ta' Awwissu 2007 biex ikopri l-perjodu sal-31 ta' Diċembru 2016.

               (3)

               Skont il-paragrafu 3 tal-Artikolu IX tal-Ftehim tad-WTO, l-Istati Uniti ppreżentaw talba għal eżenzjoni sal-31 ta' Diċembru 2026 mill-obbligi tagħhom taħt il-paragrafu 1 tal-Artikolu I tal-GATT 1994 sa fejn hu neċessarju biex l-Istati Uniti jkunu jistgħu ikomplu jipprovdu trattament preferenzjali għall-prodotti eliġibbli tal-Eks-Territorju Tutelat tal-Gżejjer tal-Paċifiku (ir-Repubblika tal-Gżejjer Marshall, l-Istati Federali tal-Mikroneżja, il-Commonwealth tal-Ġżejjer tal-Marjanas tat-Tramuntata, u r-Repubblika ta' Palau) importati fit-territorju doganali tal-Istati Uniti.

               (4)

               L-aċċettazzjoni tat-talba tal-Istati Uniti għal eżenzjoni mid-WTO ma taffettwax negattivament la l-ekonomija tal-Unjoni u lanqas ir-relazzjonijiet kummerċjali mal-benefiċjarji tal-eżenzjoni.

               (5)

               Għaldaqstant, huwa xieraq li tiġi stabbilita l-pożizzjoni li għandha tittieħed f'isem l-Unjoni fil-Kunsill Ġenerali tad-WTO biex tkun appoġġata t-talba għal eżenzjoni mill-Istati Uniti,

         ADOTTA DIN ID-DEĊIŻJONI:
   Artikolu 1
   Il-pożizzjoni li għandha tittieħed f'isem l-Unjoni fil-Kunsill Ġenerali tal-Organizzazzjoni Dinjija tal-Kummerċ għandha tkun li tappoġġa t-talba tal-Istati Uniti biex ikunu eżentati mill-obbligi taħt il-paragrafu 1 tal-Artikolu I tal-Ftehim Ġenerali dwar it-Tariffi u l-Kummerċ 1994 sal-31 ta' Diċembru 2026 skont it-termini tat-talba għal eżenzjoni mill-Istati Uniti.
   Din il-pożizzjoni għandha tiġi espressa mill-Kummissjoni.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.

      Magħmul fi Brussell, it-18 ta' Lulju 2016.

            Għall-Kunsill

            Il-President

         G. MATEČNÁ


title: 2010/807/UE: Deċiżjoni tal-Parlament Ewropew u tal-Kunsill tal- 15 ta' Diċembru 2010 dwar il-mobilizzazzjoni tal-Fond Ewropew ta' Aġġustament għall-Globalizzazzjoni, skont il-punt 28 tal-Ftehim Interistituzzjonali tas- 17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba (applikazzjoni EGF/2010/006 PL/H. Cegielski-Poznań mill-Polonja)

text:
               28.12.2010

               MT

               Il-Ġurnal Uffiċjali tal-Unjoni Ewropea

               L 342/19

         DEĊIŻJONI TAL-PARLAMENT EWROPEW U TAL-KUNSILL
   tal-15 ta' Diċembru 2010
   dwar il-mobilizzazzjoni tal-Fond Ewropew ta' Aġġustament għall-Globalizzazzjoni, skont il-punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba (applikazzjoni EGF/2010/006 PL/H. Cegielski-Poznań mill-Polonja)
   (2010/807/UE)
   IL-PARLAMENT EWROPEW U L-KUNSILL TAL-UNJONI EWROPEA,
   Wara li kkunsidraw it-Trattat dwar il-Funzjonament tal-Unjoni Ewropea,
   Wara li kkunsidraw il-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-amministrazzjoni finanzjarja tajba (1), u b’mod partikolari l-punt 28 tiegħu,
   Wara li kkunsidraw ir-Regolament (KE) Nru 1927/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-Fond Ewropew ta' Aġġustament għall-Globalizzazzjoni (2), u b’mod partikolari l-Artikolu 12(3) tiegħu,
   Wara li kkunsidraw il-proposta mill-Kummissjoni Ewropea,
   Billi:

               (1)

               Il-Fond Ewropew ta' Aġġustament għall-Globalizzazzjoni (EGF) twaqqaf biex jipprovdi sostenn addizzjonali għall-ħaddiema li ngħataw is-sensja b’riżultat ta' bidliet strutturali maġġuri fix-xejriet kummerċjali dinjija minħabba l-globalizzazzjoni u biex jgħinhom fir-riintegrazzjoni tagħhom fis-suq tax-xogħol.

               (2)

               L-ambitu tal-FEAG twessa’ għall-applikazzjonijiet imressqa mill-1 ta' Mejju 2009 ’l quddiem biex jinkludi s-sostenn għall-ħaddiema li ngħataw is-sensja bħala riżultat dirett tal-kriżi finanzjarja u ekonomika globali.

               (3)

               Il-Ftehim Interistituzzjonali tas-17 ta' Mejju 2006 jippermetti l-mobilizzazzjoni tal-FEAG sal-limitu massimu annwali ta' EUR 500 miljun.

               (4)

               Il-Polonja ressqet applikazzjoni fit-8 ta' Marzu 2010 għall-mobilizzazzjoni tal-FEAG, fir-rigward ta' sensji fl-intrapriża H. Cegielski-Poznań Poland S.A. u ssupplementata b’informazzjoni addizzjonali sal-10 ta' Awwissu 2010. Din l-applikazzjoni tikkonforma mar-rekwiżiti sabiex jiġu ddeterminati l-kontribuzzjonijiet finanzjarji stabbiliti fl-Artikolu 10 tar-Regolament (KE) Nru 1927/2006. Il-Kummissjoni, għalhekk, tipproponi li jiġi mobilizzat l-ammont ta' EUR 114 250.

               (5)

               IL-FEAG għandu, għalhekk, jiġi mobilizzat sabiex jipprovdi kontribuzzjoni finanzjarja għall-applikazzjoni mressqa mill-Polonja,

         ADOTTAW DIN ID-DEĊIŻJONI:
   Artikolu 1
   Għall-baġit ġenerali tal-Unjoni Ewropea għas-sena finanzjarja 2010, il-Fond Ewropew ta' Aġġustament għall-Globalizzazzjoni għandu jiġi mobilizzat biex jipprovdi s-somma ta' EUR 114 250 f’approprjazzjonijiet għall-impenji u f’approprjazzjonijiet għall-ħlasijiet.
   Artikolu 2
   Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.

      Magħmul fi Strasburgu, il-15 ta’ Diċembru 2010.

            Għall-Parlament Ewropew

            Il-President

         J. BUZEK

            Għall-Kunsill

            Il-President

         O. CHASTEL

      (1)  ĠU C 139, 14.6.2006, p. 1.

      (2)  ĠU C 406, 30.12.2006, p. 1.


title: Deċiżjoni tal-Kunsill 2012/312/PESK tat- 18 ta’ Ġunju 2012 dwar il-Missjoni tal-PSDK tal-Unjoni Ewropea dwar is-Sigurtà tal-Avjazzjoni fis-Sudan t’Isfel (EUAVSEC-South Sudan)

text:
               19.6.2012

               MT

               Il-Ġurnal Uffiċjali tal-Unjoni Ewropea

               L 158/17

         DEĊIŻJONI TAL-KUNSILL 2012/312/PESK
   tat-18 ta’ Ġunju 2012
   dwar il-Missjoni tal-PSDK tal-Unjoni Ewropea dwar is-Sigurtà tal-Avjazzjoni fis-Sudan t’Isfel
   (EUAVSEC-South Sudan)
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea u b’mod partikolari l-Artikolu 28, l-Artikolu 42(4) u l-Artikolu 43(2) tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà,
   Billi:

               (1)

               Fir-Riżoluzzjoni tiegħu 1996 (2011), adottata fit-8 ta’ Lulju 2011, il-Kunsill tas-Sigurtà tan-Nazzjonijiet Uniti laqa’ t-twaqqif tar-Repubblika tas-Sudan t’Isfel fid-9 ta’ Lulju 2011 mal-proklamazzjoni tiegħu bħala Stat indipendenti u saħaq fuq il-ħtieġa li jissawru sħubiji b’saħħithom u definiti tajjeb fost in-Nazzjonijiet Uniti, l-aġenziji ta’ żvilupp, is-sħab bilaterali, u atturi oħra rilevanti, istituzzjonijiet reġjonali u sottoreġjonali u l-istituzzjonijiet finanzjarji internazzjonali, biex jiġu implimentati strateġiji nazzjonali mmirati għall-bini ta’ istituzzjonijiet effettivi, li huma bbażati fuq sjieda nazzjonali, il-kisba ta’ riżultati, u responsabbiltà reċiproka.

               (2)

               Fl-20 ta’ Ġunju 2011, il-Kunsill qabel li jsegwi approċċ komprensiv għas-Sudan u s-Sudan t’Isfel bl-għan, fost l-oħrajn, li s-Sudan t’Isfel jingħata l-għajnuna biex isir stat vijabbli, stabbli, u prosperu. L-Approċċ Komprensiv stabbilixxa bħala għażla fuq perijodu qasir l-istazzjonament possibbli ta’ missjoni ċivili tal-Politika ta’ Sigurtà u Difiża Komuni (PSDK) biex tissaħħaħ is-sigurtà tal-ajruporti u, bħala għażla fuq terminu medju, il-kontribuzzjoni għal ġestjoni aktar ġenerali tal-fruntieri fis-Sudan t’Isfel.

               (3)

               Fid-19 ta’ Lulju 2011, f’isem il-Gvern tas-Sudan t’Isfel, il-Ministru tas-Sudan t’Isfel għat-Trasport u t-Toroq indirizza ittra lir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà (RGħ) li tilqa’ l-proposta tal-Unjoni li tikkontribwixxi għat-tisħiħ tas-sigurtà fl-Ajruport Internazzjonali ta’ Juba (JIA) biex jitjieb għal standard ta’ livell għoli aċċettat, permezz tal-istazzjonament ta’ missjoni tal-PSDK.

               (4)

               Fit-23 ta’ Jannar 2012, il-Kunsill approva l-Kunċett ta’ Maniġġar ta’ Kriżi għal missjoni tal-PSDK tal-Unjoni Ewropea dwar is-Sigurtà tal-Avjazzjoni fis-Sudan t’Isfel (EUAVSEC-South Sudan).

               (5)

               Il-Kapaċità tal-Għassa għandha tiġi attivata għall-EUAVSEC-South Sudan.

               (6)

               L-EUAVSEC-South Sudan ser titmexxa fil-kuntest ta’ sitwazzjoni li tista’ tiddeterjora u li tista’ xxekkel il-kisba tal-objettivi tal-azzjoni esterna tal-Unjoni kif stabbilit fl-Artikolu 21 tat-Trattat dwar l-Unjoni Ewropea (TUE),

         ADOTTA DIN ID-DEĊIŻJONI:
   Artikolu 1
   Missjoni
   L-Unjoni b’dan tistabbilixxi Missjoni tal-PSDK tal-Unjoni Ewropea dwar is-Sigurtà tal-Avjazzjoni fis-Sudan t’Isfel (“EUAVSEC-South Sudan”) fis-Sudan t’Isfel.
   Artikolu 2
   Objettivi
   1.   L-objettiv strateġiku tal-EUAVSEC-South Sudan huwa li tikkontribwixxi għall-funzjonament sostenibbli u effettiv tal-Ajruport Internazzjonali ta’ Juba (JIA), billi tikseb kapaċità aċċettabbli ta’ sigurtà taħt appartenenza lokali, f’konformità ma’ standards internazzjonali u l-aħjar prattika aċċettabbli.
   2.   B’mod partikolari, l-EUAVSEC-South Sudan għandha tikkontribwixxi għat-tisħiħ tas-sigurtà tal-avjazzjoni, il-kontroll tal-fruntieri u l-infurzar tal-liġi fil-JIA, taħt skrutinju pubbliku u f’konformità ma’ standards ta’ drittijiet umani.
   Artikolu 3
   Kompiti
   1.   Sabiex jinkisbu l-objettivi stabbiliti fl-Artikolu 2, l-EUAVSEC-South Sudan għandha:

               (a)

               tgħin u tagħti pariri lill-Gvern tas-Sudan t’Isfel u servizzi oħra rilevanti tas-Sudan t’Isfel biex jistabbilixxu organizzazzjoni għas-sigurtà tal-avjazzjoni fil-Ministeru tat-Trasport u fil-JIA;

               (b)

               tgħin u tagħti pariri lill-Gvern tas-Sudan t’Isfel u servizzi oħra rilevanti tas-Sudan t’Isfel biex jiżviluppaw, jadottaw u jimplimentaw:

                           —

                           programmi ta’ sigurtà tal-avjazzjoni u pjanijiet mill-awtorità tal-avjazzjoni ċivili tas-Sudan t’Isfel;

                           —

                           programmi ta’ sigurtà tal-avjazzjoni, pjanijiet u proċeduri operattivi standard rilevanti fil-JIA;

               (c)

               ittejjeb il-prestazzjoni tal-uffiċjali involuti fl-operazzjonijiet ta’ sigurtà tal-avjazzjoni, skont l-istandards u l-proċeduri rakkomandati tal-Organizzazzjoni tal-Avjazzjoni Ċivili Internazzjonali (ICAO), permezz ta’ taħriġ, konsulenza esperta, monitoraġġ, pariri, għajnuna u koordinazzjoni;

               (d)

               tappoġġa s-sostenibbiltà u l-vijabbiltà fit-tul tal-kisbiet tas-Sudan t’Isfel billi taħdem ma’ partijiet interessati oħrajn tal-Unjoni u internazzjonali;

               (e)

               tappoġġa l-ħolqien ta’ kuxjenza għas-sigurtà fost l-entitajiet kummerċjali/privati li joperaw fil-JIA.

         2.   L-EUAVSEC-South Sudan ma għandha twettaq l-ebda funzjoni eżekuttiva.
   Artikolu 4
   Linja ta’ kmand u struttura
   1.   L-EUAVSEC-South Sudan għandha jkollha linja ta’ kmand unifikata, bħala operazzjoni ta’ maniġġar ta’ kriżi.
   2.   L-EUAVSEC-South Sudan għandha jkollha l-Kwartieri Ġenerali f’Juba.
   3.   Waqt il-fażi ta’ tħejjija tal-EUAVSEC-South Sudan, il-Kap tal-Missjoni għandu jkun megħjun minn grupp ta’ ppjanar li jikkonsisti mill-persunal meħtieġ sabiex jirrispondi għall-ħtiġijiet preparatorji tal-Missjoni.
   4.   Waqt il-fażi ta’ implimentazzjoni, l-EUAVSEC-South Sudan għandha tkun strutturata kif ġej:

               (a)

               Kap tal-Missjoni;

               (b)

               Komponent għall-Ippjanar u l-Operazzjonijiet inkluż il-kapaċità għat-taħriġ;

               (c)

               Komponent għall-Appoġġ tal-Missjoni;

               (d)

               Elementi ta’ Rappurtar, Sigurtà u Konsulenza Politika/Informazzjoni Pubblika.

         Artikolu 5
   Kmandant tal-Operazzjoni Ċivili
   1.   Id-Direttur tal-Kapaċità Ċivili tal-Ippjanar u t-Tmexxija (CPCC) għandu jkun il-Kmandant tal-Operazzjoni Ċivili għall-EUAVSEC-South Sudan.
   2.   Il-Kmandant tal-Operazzjoni Ċivili, taħt il-kontroll politiku u d-direzzjoni strateġika tal-Kumitat Politiku u ta’ Sigurtà (KPS) u l-awtorità ġenerali tar-Rappreżentant Għoli tal-Unjoni għall-Affarijiet Barranin u l-Politika ta’ Sigurtà (RGħ), għandu jeżerċita kmand u kontroll tal-EUAVSEC-South Sudan fil-livell strateġiku.
   3.   Il-Kmandant tal-Operazzjoni Ċivili għandu jiżgura, fir-rigward tat-tmexxija tal-operazzjonijiet, l-implimentazzjoni korretta u effikaċi tad-deċiżjonijiet tal-Kunsill kif ukoll tad-deċiżjonijiet tal-KPS, inkluż bil-ħruġ ta’ istruzzjonijiet fil-livell strateġiku kif meħtieġ lill-Kap tal-Missjoni u billi jagħtih pariri u appoġġ tekniku.
   4.   Il-Kmandant tal-Operazzjoni Ċivili għandu jirrapporta lill-Kunsill permezz tar-RGħ.
   5.   Il-persunal sekondat kollu għandu jibqa’ taħt il-kmand sħiħ tal-awtoritajiet nazzjonali tal-Istat li ssekondah jew tal-istituzzjoni tal-Unjoni kkonċernata. L-awtoritajiet nazzjonali għandhom jittrasferixxu l-Kontroll Operattiv (OPCON) tal-persunal, it-timijiet u l-unitajiet tagħhom lill-Kmandant tal-Operazzjoni Ċivili.
   6.   Il-Kmandant tal-Operazzjoni Ċivili għandu jkollu responsabbiltà ġenerali sabiex jiżgura li d-dmir ta’ diliġenza tal-Unjoni jiġi attwat korrettament.
   7.   Il-Kmandant tal-Operazzjoni Ċivili, ir-Rappreżentant Speċjali tal-Unjoni Ewropea għas-Sudan u s-Sudan t’Isfel (RSUE) u l-Kap tad-Delegazzjoni tal-Unjoni fis-Sudan t’Isfel għandhom jikkonsultaw lil xuxlin kif meħtieġ.
   Artikolu 6
   Kap tal-Missjoni
   1.   Il-Kap tal-Missjoni għandu jassumi responsabbilità u jeżerċita kmand u kontroll tal-EUAVSEC-South Sudan fil-post u għandu jkun direttament responsabbli lejn il-Kmandant tal-Operazzjoni Ċivili.
   2.   Il-Kap tal-Missjoni għandu jeżerċita kmand u kontroll fuq il-persunal, gruppi u unitajiet minn Stati kontribwenti kif allokati mill-Kmandant tal-Operazzjoni Ċivili flimkien mar-responsabbiltà amministrattiva u loġistika inkluża dik mill-assi, mir-riżorsi u mill-informazzjoni mqiegħdin għad-dispożizzjoni tal-EUAVSEC-South Sudan.
   3.   Il-Kap tal-Missjoni għandu joħroġ istruzzjonijiet lill-persunal kollu tal-EUAVSEC-South Sudan għat-twettiq effikaċi tal-EUAVSEC-South Sudan fil-post, jassumi l-koordinazzjoni u l-amministrazzjoni ta’ kuljum tagħha, u jsegwi l-istruzzjonijiet fil-livell strateġiku tal-Kmandant tal-Operazzjoni Ċivili.
   4.   Il-Kap tal-Missjoni għandu jkun responsabbli għall-implimentazzjoni tal-baġit tal-EUAVSEC-South Sudan. Għal dan il-għan, il-Kap tal-Missjoni għandu jiffirma kuntratt mal-Kummissjoni.
   5.   Il-Kap tal-Missjoni għandu jkun responsabbli għall-kontroll dixxiplinari fuq il-persunal. Għall-persunal sekondat, l-azzjoni dixxiplinarja għandha tiġi eżerċitata mill-awtorità nazzjonali jew mill-istituzzjoni tal-Unjoni kkonċernata.
   6.   Il-Kap tal-Missjoni għandu jirrappreżenta lill-EUAVSEC-South Sudan fiż-żona tal-operazzjonijiet u għandu jiżgura l-viżibbiltà adegwata tal-EUAVSEC-South Sudan.
   7.   Il-Kap tal-Missjoni għandu jikkoordina, kif adatt, ma’ atturi oħrajn tal-Unjoni fuq il-post. Il-Kap tal-Missjoni għandu, mingħajr preġudizzju għal-linja ta’ kmand, jirċievi gwida politika lokali mir-RSUE, f’koordinazzjoni mill-qrib mal-Kap tad-Delegazzjoni tal-Unjoni fis-Sudan t’Isfel.
   Artikolu 7
   Persunal
   1.   L-EUAVSEC-South Sudan għandha tikkonsisti primarjament minn persunal issekondat mill-Istati Membri, l-istituzzjonijiet tal-Unjoni jew mis-Servizz Ewropew għall-Azzjoni Esterna (SEAE). Kull Stat Membru jew istituzzjoni tal-Unjoni jew is-SEAE għandha terfa’ l-ispejjeż relatati ma’ kwalunkwe persunal issekondat minnha, inklużi l-ispejjeż tal-ivvjaġġar lejn u mill-post tal-istazzjonament, is-salarji, il-kopertura medika u l-allokazzjonijiet minbarra allokazzjonijiet applikabbli ta’ kuljum.
   2.   L-Istat jew istituzzjoni tal-Unjoni jew is-SEAE li tkun issekondat membru tal-persunal għandha tkun responsabbli biex twieġeb għal kwalunkwe talba marbuta mas-sekondar, minn jew dwar il-membru tal-persunal u biex tieħu kwalunkwe azzjoni kontra l-persuna ssekondata.
   3.   Il-persunal internazzjonali u lokali għandhom jiġu reklutati fuq bażi kuntrattwali mill-EUAVSEC-South Sudan jekk il-funzjonijiet meħtieġa ma jkunux provduti minn persunal issekondat mill-Istati Membri. Eċċezzjonalment, u f’każijiet debitament ġustifikati, fejn ma jkun hemm disponibbli l-ebda applikazzjoni kwalifikata mill-Istati Membri, ċittadini minn Stati terzi parteċipanti jistgħu jiġu reklutati fuq bażi kuntrattwali, kif adatt.
   4.   Il-kundizzjonijiet tal-impjieg u d-drittijiet u l-obbligi tal-persunal internazzjonali u lokali għandhom jiġu stabbiliti fil-kuntratti bejn il-Kap tal-Missjoni u l-membri tal-persunal.
   Artikolu 8
   Status tal-EUAVSEC-South Sudan u tal-persunal tagħha
   L-istatus tal-EUAVSEC-South Sudan u l-persunal tagħha, inkluż fejn adatt il-privileġġi, l-immunitajiet u garanziji oħrajn meħtieġa għat-tlestija u l-funzjonament bla xkiel tal-EUAVSEC-South Sudan, għandhom ikunu s-suġġett ta’ ftehim konkluż skont l-Artikolu 37 tat-TUE u f’konformità mal-proċedura stabbilita fl-Artikolu 218 tat-Trattat dwar il-Funzjonament tal-Unjoni Ewropea.
   Artikolu 9
   Kontroll politiku u direzzjoni strateġika
   1.   Il-KPS għandu jeżerċita, taħt ir-responsabbiltà tal-Kunsill u tar-RGħ, il-kontroll politiku u d-direzzjoni strateġika tal-EUAVSEC South Suda. Il-Kunsill b’dan jawtorizza lill-KPS sabiex jieħu d-deċiżjonijiet rilevanti konformement mat-tielet paragrafu tal-Artikolu 38 TUE. Din l-awtorizzazzjoni għandha tinkludi s-setgħat sabiex jinħatar Kap tal-Missjoni, fuq proposta tar-RGħ, u sabiex jiġu emendati l-Kunċett tal-operazzjonijiet (CONOPS) u l-Pjan ta’ Operazzjoni (OPLAN). Is-setgħat tad-deċiżjoni fir-rigward tal-objettivi u t-terminazzjoni tal-EUAVSEC-South Sudan għandhom jibqgħu f’idejn il-Kunsill.
   2.   Il-KPS għandu jirrapporta lill-Kunsill f’intervalli regolari.
   3.   Il-KPS għandu jirċievi, fuq bażi regolari u kif meħtieġ, rapporti mill-Kmandant tal-Operazzjoni Ċivili u l-Kap tal-Missjoni dwar kwistjonijiet fl-oqsma tar-responsabbiltà tagħhom.
   Artikolu 10
   Parteċipazzjoni ta’ Stati terzi
   1.   Mingħajr preġudizzju għall-awtonomija għat-teħid ta’ deċiżjonijiet tal-Unjoni u l-qafas istituzzjonali uniku tagħha, Stati terzi jistgħu jiġu mistiedna biex jikkontribwixxu għall-EUAVSEC-South Sudan, sakemm dawn jerfgħu l-ispejjeż tal-persunal issekondat minnhom, inklużi s-salarji, l-assigurazzjoni li tkopri r-riskji kollha, l-allowances ta’ sussistenza ta’ kuljum u l-ispejjeż tal-ivvjaġġar lejn u mis-Sudan t’Isfel, u sakemm dawn jikkontribwixxu għall-ispejjeż operattivi tal-EUAVSEC-South Sudan, kif adatt.
   2.   L-Istati terzi li jagħtu kontribuzzjonijiet lill-EUAVSEC-South Sudan għandhom l-istess drittijiet u obbligi fil-ġestjoni ta’ kuljum tal-EUAVSEC-South Sudan daqs l-Istati Membri.
   3.   Il-Kunsill b’dan jawtorizza lill-KPS sabiex jieħu d-deċiżjonijiet rilevanti dwar l-aċċettazzjoni tal-kontribuzzjonijiet proposti u sabiex jistabbilixxi Kumitat ta’ Kontributuri.
   4.   L-arranġamenti dettaljati dwar il-parteċipazzjoni ta’ Stati terzi għandhom ikunu koperti minn ftehimiet konklużi f’konformità mal-Artikolu 37 TUE u arranġament tekniku addizzjonali kif meħtieġ. Fejn l-Unjoni u Stat terz jikkonkludu ftehim li jistabbilixxi qafas għall-parteċipazzjoni ta’ dak l-Istat terz f’operazzjonijiet tal-Unjoni ta’ maniġġar ta’ kriżijiet, id-dispożizzjonijiet ta’ dak il-ftehim għandhom japplikaw fil-kuntest tal-EUAVSEC-South Sudan.
   Artikolu 11
   Sigurtà
   1.   Il-Kmandant tal-Operazzjoni Ċivili għandu jmexxi l-ippjanar ta’ miżuri tas-sigurtà tal-Kap tal-Missjoni u jiżgura l-implimentazzjoni tajba u effettiva tagħhom mill-EUAVSEC-South Sudan f’konformità mal-Artikolu 5.
   2.   Il-Kap tal-Missjoni għandu jkun responsabbli għas-sigurtà tal-EUAVSEC-South Sudan u sabiex jiżgura konformità mar-rekwiżiti minimi ta’ sigurtà applikabbli għall-EUAVSEC-South Sudan, f’konformità mal-politika tal-Unjoni dwar is-sigurtà tal-persunal stazzjonat barra l-Unjoni f’kapaċità operattiva taħt it-Titolu V TUE, u l-istrumenti ta’ sostenn tiegħu.
   3.   Il-Kap tal-Missjoni għandu jiġi megħjun minn Uffiċjal tas-Sigurtà tal-Missjoni (MSO), li għandu jirrapporta lill-Kap tal-Missjoni u jżomm ukoll relazzjoni funzjonali mill-qrib mas-SEAE.
   4.   Il-persunal tal-EUAVSEC-South Sudan għandu jingħata taħriġ obbligatorju ta’ sigurtà qabel ma jibda dmirijietu, f’konformità mal-OPLAN. Huwa għandu jingħata wkoll taħriġ regolari ta’ aġġornament fuq il-post tal-operazzjoni organizzat mill-MSO.
   5.   Il-Kap tal-Missjoni għandu jiżgura l-protezzjoni ta’ informazzjoni klassifikata tal-UE f’konformità mad-Deċiżjoni tal-Kunsill 2011/292/UE tal-31 ta’ Marzu 2011 dwar ir-regoli ta’ sigurtà għall-protezzjoni ta’ informazzjoni klassifikata tal-UE (1).
   Artikolu 12
   Kapaċità tal-Għassa
   Il-Kapaċità tal-Għassa għandha tiġi attivata għall-EUAVSEC-South Sudan.
   Artikolu 13
   Arranġamenti finanzjarji
   1.   L-ammont ta’ referenza finanzjarja maħsub biex ikopri l-infiq marbut mal-EUAVSEC-South Sudan għandu jkun EUR 12 500 000.
   2.   In-nefqa kollha għandha tiġi amministrata f’konformità mar-regoli u l-proċeduri applikabbli għall-baġit ġenerali tal-Unjoni.
   3.   Iċ-ċittadini ta’ Stati terzi parteċipanti u tal-pajjiżi ospitanti u tal-viċinat għandhom jingħataw permess li jressqu offerti għal kuntratti. Suġġett għall-approvazzjoni tal-Kummissjoni, il-Kap tal-Missjoni jista’ jikkonkludi arranġamenti tekniċi ma’ Stati Membri, ma’ Stati terzi parteċipanti, u ma’ atturi internazzjonali oħrajn fir-rigward tal-provvista ta’ tagħmir, servizzi u siti lill-EUAVSEC-South Sudan.
   4.   L-arranġamenti finanzjarji għandhom jirrispettaw ir-rekwiżiti operattivi tal-EUAVSEC-South Sudan, inkluża l-kompatibbiltà tat-tagħmir u l-interoperabbiltà tal-iskwadri tagħha.
   5.   Il-Kap tal-Missjoni għandu jirrapporta b’mod sħiħ lill-Kummissjoni, u jkun issorveljat minnha dwar l-attivitajiet imwettqa fil-qafas tal-kuntratt tiegħu/tagħha.
   6.   L-infiq marbut mal-EUAVSEC-South Sudan għandu jkun eliġibbli mid-data tal-adozzjoni tal-ħatra tal-Kap tal-Missjoni.
   Artikolu 14
   Konsistenza tar-rispons u l-koordinazzjoni tal-Unjoni
   1.   Ir-RGħ għandha tiżgura l-konsistenza tal-implimentazzjoni ta’ din id-Deċiżjoni mal-azzjoni esterna tal-Unjoni inġenerali, inklużi l-programmi ta’ żvilupp tal-Unjoni.
   2.   Mingħajr preġudizzju għal-linja ta’ kmand, il-Kap tal-Missjoni għandu jaġixxi f’koordinazzjoni mill-qrib mad-delegazzjoni tal-Unjoni f’Juba sabiex jiżgura l-konsistenza tal-azzjoni tal-Unjoni fis-Sudan t’Isfel.
   3.   Il-Kap tal-Missjoni għandu jikkoordina mill-qrib mal-Istati Membri preżenti fis-Sudan t’Isfel.
   Artikolu 15
   Rilaxx ta’ informazzjoni
   1.   Ir-RGħ għandha tkun awtorizzata tirrilaxxa lill-Istati terzi assoċjati ma’ din id-Deċiżjoni, kif adatt u f’konformità mal-ħtiġijiet tal-Missjoni, informazzjoni klassifikata tal-UE sal-livell ‘CONFIDENTIEL UE/EU CONFIDENTIAL’ li jiġu ġġenerati għall-finijiet tal-Missjoni, f’konformità mad-Deċiżjoni tal-Kunsill 2011/292/UE.
   2.   Ir-RGħ għandha tkun awtorizzata tirrilaxxa lin-Nazzjonijiet Uniti (NU) u lill-ICAO, f’konformità mal-ħtiġijiet operattivi tal-EUAVSEC-South Sudan, informazzjoni klassifikata tal-UE sal-livell “RESTREINT UE/EU RESTRICTED” li jiġu ġġenerati għall-finijiet tal-EUAVSEC-South Sudan, f’konformità mad-Deċiżjoni 2011/292/UE. Għandhom jitfasslu arranġamenti għal dan il-għan bejn ir-RGħ u l-awtoritajiet kompetenti tan-NU u l-ICAO.
   3.   Fil-każ ta’ ħtieġa operattiva speċifika u immedjata, ir-RGħ għandha tkun awtorizzata wkoll tirrilaxxa lill-Istat ospitanti kwalunkwe informazzjoni klassifikata tal-UE sal-livell “RESTREINT UE/EU RESTRICTED” li jiġu ġġenerati għall-finijiet tal-EUAVSEC-South Sudan, f’konformità mad-Deċiżjoni 2011/292/UE. Għandhom jitfasslu arranġamenti għal dan il-għan bejn ir-RGħ u l-awtoritajiet kompetenti tal-Istat ospitanti.
   4.   Ir-RGħ hija awtorizzata tirrilaxxa lill-Istati terzi assoċjati ma’ din id-Deċiżjoni kwalunkwe dokumenti mhux klassifikati tal-UE marbuta mad-deliberazzjonijiet tal-Kunsill dwar l-EUAVSEC-South Sudan u li jkunu koperti mill-obbligu ta’ segretezza professjonali f’konformità mal-Artikolu 6(1) tar-Regoli ta’ Proċedura tal-Kunsill (2).
   5.   Ir-RGħ tista’ tiddelega s-setgħat imsemmija fil-paragrafi 1sa 4, kif ukoll il-kapaċità li tikkonkludi l-arranġamenti msemmija fil-paragrafi 2 u 3 lil persuni li jinsabu taħt l-awtorità tiegħu/tagħha, lill-Kmandant tal-Operazzjonijiet Ċivili u/jew lill-Kap tal-Missjoni.
   Artikolu 16
   Dħul fis-seħħ u dewmien
   Din id-Deċiżjoni għandha tidħol fis-seħħ fil-jum tal-adozzjoni tagħha.
   Hija għandha tapplika għal perijodu ta’ 19-il xahar.

      Magħmul fil-Lussemburgu, it-18 ta’ Ġunju 2012.

            Għall-Kunsill

            Il-President

         M. GJERSKOV

      (1)  ĠU L 141, 27.5.2011, p. 17.

      (2)  Id-Deċizjoni tal-Kunsill 2009/937/UE tal-1 ta’ Diċembru 2009 li tadotta r-Regoli ta’ Proċedura tiegħu (ĠU L 325, 11.12.2009, p. 35).


               24.3.2017

               MT

               Il-Ġurnal Uffiċjali tal-Unjoni Ewropea

               C 93/159

         P7_TA(2014)0053
   Talba għat-tneħħija tal-immunità ta' Zbigniew Ziobro
   Deċiżjoni tal-Parlament Ewropew tal-4 ta' Frar 2014 dwar it-talba għat-tneħħija tal-immunità ta' Zbigniew Ziobro (2013/2189(IMM))
   (2017/C 093/30)

      Il-Parlament Ewropew,

               —

               wara li kkunsidra t-talba għat-tneħħija tal-immunità ta' Zbigniew Ziobro, imressqa mill-Prosekutur Pubbliku tar-Repubblika tal-Polonja nhar l-24 ta' Ġunju 2013, b'rabta mal-proċediment kriminali pendenti quddiem il-Qorti Distrettwali taċ-Ċentru tal-Belt ta' Varsavja, Dipartiment V (Kriminali) [Riferenza Nru V K199/12], u mħabbra fis-seduta plenarja 9-ta’ Settembru 2013,

               —

               wara li kkunsidra s-seduta ta' smigħ ta' Zbigniew Ziobro, skont l-Artikolu 7(5) tar-Regoli ta' Proċedura tiegħu,

               —

               wara li kkunsidra l-Artikoli 8 u 9 tal-Protokoll Nru 7 dwar il-Privileġġi u l-Immunitajiet tal-Unjoni Ewropea kif ukoll l-Artikolu 6(2) tal-Att dwar l-elezzjoni tal-Membri tal-Parlament Ewropew b'suffraġju universali dirett, tal-20 ta' Settembru 1976,

               —

               wara li kkunsidra s-sentenzi tal-Qorti tal-Ġustizzja tal-Unjoni Ewropea tat-12 ta' Mejju 1964, l-10 ta' Lulju 1986, il-15 u l-21 ta' Ottobru 2008, id-19 ta' Marzu 2010 u s-6 ta' Settembru 2011 (1),

               —

               wara li kkunsidra l-Artikolu 105 tal-Kostituzzjoni tar-Repubblika tal-Polonja,

               —

               wara li kkunsidra l-Artikoli 6(1) u 7 tar-Regoli ta' Proċedura tiegħu,

               —

               wara li kkunsidra r-rapport tal-Kumitat għall-Affarijiet Legali (A7-0045/2014),

               A.

               billi l-Prosekutur Pubbliku tar-Repubblika tal-Polonja talab it-tneħħija tal-immunità parlamentari ta' Zbigniew Ziobro, Membru tal-Parlament Ewropew, b'rabta ma' azzjoni legali dwar reat allegat;

               B.

               billi t-talba tal-Prosekutur Pubbliku hija marbuta ma' reat soġġett għal prosekuzzjoni privata skont it-termini tal-Artikolu 212(1) u (2) tal-Kodiċi Kriminali Pollakk;

               C.

               billi, skont it-termini tal-Artikolu 8 tal-Protokoll dwar il-privileġgi u l-immunitajiet tal-Unjoni Ewropea, il-Membri tal-Parlament Ewropew ma għandhom ikunu soġġetti għal ebda forma ta' inkjesta, detenzjoni jew proċedimenti legali f'dak li għandu x'jaqsam ma' opinjonijiet espressi jew voti mixħutin minnhom fit-twettiq ta' dmirijiethom;

               D.

               billi, skont l-Artikolu 9 tal-Protokoll dwar il-privileġgi u l-immunitajiet tal-Unjoni Ewropea, il-Membri tal-Parlament Ewropew għandhom igawdu fit-territorju tal-Istat tagħhom l-immunitajiet mogħtijin lill-membri tal-Parlament tagħhom;

               E.

               billi, skont l-Artikolu 105 tal-Kostituzzjoni tar-Repubblika tal-Polonja, “Deputat ma għandux jinżamm responsabbli tal-attività tiegħu mwettqa fl-ambitu tal-mandat ta' Deputat matul it-terminu tiegħu jew wara li jintemm l-istess mandat. Rigward tali attivitajiet, id-Deputat jista' jinżamm responsabbli biss quddiem is-Sejm u, f'każ fejn ikun kiser il-jeddijiet ta' terzi, jistgħu jinbdew proċedimenti kontra tiegħu quddiem qorti jekk kemm-il darba jkun hemm il-kunsens tas-Sejm”;

               F.

               billi jekk l-immunità titneħħiex jew le f'każ partikolari hija deċiżjoni li l-Parlament biss jista' jeħodha; billi l-Parlament jista' raġonevolment iqis il-pożizzjoni ta' Membru meta jasal għad-deċiżjoni tiegħu jekk inneħħilux jew le l-immunità (2);

               G.

               billi l-allegat reat ma għandux konnessjoni diretta jew ovvja ma' Zbigniew Ziobro għar-rigward tal-qadi ta' dmirijietu bħala Membru tal-Parlament Ewropew, u lanqas ma jikkostitwixxi opinjoni espressa jew vot mitfugħ fil-qadi ta' dmirijietu bħala Membru tal-Parlament Ewropew għall-finijiet tal-Artikolu 8 tal-Protokoll Nru 7 dwar il-Privileġġi u l-Immunitajiet tal-Unjoni Ewropea;

               H.

               billi l-proċedimenti kriminali kontra Zbigniew Ziobro ma għandhom l-ebda rabta mal-pożizzjoni tiegħu ta' Membru tal-Parlament Ewropew;

               I.

               billi fil-każ preżenti l-Parlament ma sab l-ebda evidenza ta' fumus persecutionis, jiġifieri suspett suffiċjentement gravi u preċiż li l-każ tressaq bl-intenzjoni li jkun ikkawżat dannu politiku lill-Membru kkonċernat;

               J.

               billi t-talba tressqet b'riżultat ta' kontrotalba u billi, f'kuntest bħal dan, deċiżjoni li ma titneħħiex l-immunità ta' Membru tipprevjeni lill-parti privata l-oħra milli tmexxi l-każ quddiem il-qorti bħala parti mid-difiża tal-istess parti;

               1.

               Jiddeċiedi li jneħħi l-immunità ta' Zbigniew Ziobro;

               2.

               Jagħti istruzzjonijiet lill-President tiegħu biex jgħaddi din id-deċiżjoni u r-rapport tal-kumitat kompetenti tiegħu immedjatament lill-awtorità kompetenti tar-Repubblika tal-Polonja u lil Zbigniew Ziobro.

      (1)  Sentenza tat-12 ta' Mejju 1964 fil-Kawża 101/63, Wagner vs Fohrmann u Krier (Ġabra tal-Ġurisprudenza 1964, p. 381); Sentenza tal-10 ta' Lulju 1986 fil-Kawża 149/85, Wybot vs Faure et. (Ġabra tal-Ġurisprudenza 1986, p. 2391); Sentenza tal-15 ta' Ottubru 2008 fil-Kawża T–345/05, Mote vs Il-Parlament (Ġabra tal-Ġurisprudenza 2008, p. II–2849); Sentenza tal-21 ta' Ottubru 2008 fil-Kawżi Magħquda C–200/07 u C–201/07, Marra vs De Gregorio u Clemente (Ġabra tal-Ġurisprudenza 2008, p. I–7929); Sentenza tad-19 ta' Marzu 2010 fil-Kawża T–42/06, Gollnisch vs Il-Parlament (Ġabra tal-Ġurisprudenza 2010, p. II–1135); Sentenza tas-6 ta' Settembru 2011 fil-Kawża C–163/10, Patricello (Ġabra tal-Ġurisprudenza 2011, p. I–7565).

      (2)  Kawża T-345/05 Mote vs Parlament [2008] Ġabra II-2849, paragrafu 28.


title: Deċiżjoni tal-Kunsill 2005/81/PESK tal- 31 ta’ Jannar 2005 li testendi l-mandat tal-Kap ta’ Missjoni/Kummissarju tal-Pulizija tal-Missjoni tal-Pulizija ta’ l-Unjoni Ewropea (EUPM) fil-Bosnia-Ħerzegovina

text:
               13.6.2006

               MT

               Il-Ġurnal Uffiċjali ta’ l-Unjoni Ewropea

               83

         DEĊIŻJONI TAL-KUNSILL 2005/81/PESK
   tal-31 ta’ Jannar 2005
   li testendi l-mandat tal-Kap ta’ Missjoni/Kummissarju tal-Pulizija tal-Missjoni tal-Pulizija ta’ l-Unjoni Ewropea (EUPM) fil-Bosnia-Ħerzegovina
   IL-KUNSILL TA’ L-UNJONI EWROPEA,
   Wara li kkunsidra t-Trattat dwar l-Unjoni Ewropea u b’mod partikolari l-Artikolu 23(2) tiegħu,
   Wara li kkunsidra l-Azzjoni Konġunta tal-Kunsill 2002/210/PESK tal-11 ta' Marzu 2002 dwar il-Missjoni tal-Pulizija ta' l-Unjoni Ewropea (1) (EUPM), u b'mod partikolari l-Artikolu 4 tagħha,
   Wara li kkunsidra d-Deċiżjoni tal-Kunsill 2004/188/PESK tat-23 ta’ Frar 2004 dwar il-ħatra tal-Kap ta’ Missjoni/Kummissarju tal-Pulizija ta’ l-EUPM (2),
   Billi:

               (1)

               Fit-23 ta’ Frar 2004, il-Kunsill adotta d-Deċiżjoni 2004/188/PESK li taħtar lis-Sur Bartholomew Kevin Carty bħala Kap ta’ Missjoni/Kummissarju tal-Pulizija ta’ l-EUPM mill-1 ta’ Marzu 2004 għal sena.

               (2)

               Id-Deċiżjoni 2004/188/PESK tiskadi fl-1 ta’ Marzu 2005.

               (3)

               Is-Segretarju Ġenerali/Rappreżentant Għoli ppropona l-estensjoni tal-mandat tal-Kummissarju Bartholomew Kevin Carty bħala Kap ta’ Missjoni/Kummissarju tal-Pulizija ta’ l-EUPM sal-31 ta' Diċembru 2005.

               (4)

               Il-mandat tal-Kap ta’ Missjoni/Kummissarju tal-Pulizija ta’ l-EUPM għandu għalhekk jiġi estiż,

         IDDEĊIEDA KIF ĠEJ:
   Artikolu 1
   Il-mandat tas-Sur Bartholomew Kevin CARTY bħala Kap ta’ Missjoni/Kummissarju tal-Pulizija ta’ l-EUPM huwa b’dan estiż sal-31 ta’ Diċembru 2005.
   Artikolu 2
   Din id-Deċiżjoni għandu jkollha effett mill-jum ta’ l-adozzjoni tagħha.
   Artikolu 3
   Din id-Deċiżjoni għandha tiġi ppubblikata fil-Ġurnal Uffiċjali ta’ l-Unjoni Ewropea.

      Magħmula fi Brussel, nhar il-31 ta’ Jannar 2005.

            Għall-Kunsill

            Il-President

         J. ASSELBORN

      (1)  ĠU L 70, 13.3.2002, p. 1. Azzjoni Konġunta kif l-aħħar emendata bl-Azzjoni Konġunta 2003/188/PESK (ĠU L 73, 19.3.2003, p. 9).

      (2)  ĠU L 58, 26.2.2004, p. 27.


title: 2014/317/Euratom: Deċiżjoni tal-Kunsill tal- 15 ta' Novembru 2013 li tapprova l-konklużjoni mill-Kummissjoni Ewropea, f'isem il-Komunità Ewropea għall-Enerġija Atomika, tal-Protokoll għall-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa u r-Repubblika tal-Albanija, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea

text:
               4.6.2014

               MT

               Il-Ġurnal Uffiċjali tal-Unjoni Ewropea

               L 165/5

         DEĊIŻJONI TAL-KUNSILL
   tal-15 ta' Novembru 2013
   li tapprova l-konklużjoni mill-Kummissjoni Ewropea, f'isem il-Komunità Ewropea għall-Enerġija Atomika, tal-Protokoll għall-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa u r-Repubblika tal-Albanija, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea

      (2014/317/Euratom)

   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea għall-Enerġija Atomika, u b'mod partikolari it-tieni paragrafu tal-Artikolu 101 tal-istess Trattat,
   Wara li kkunsidra r-rakkomandazzjoni mill-Kummissjoni Ewropea,
   Billi:

               (1)

               Fl-24 ta' Settembru 2012 il-Kunsill awtorizza lill-Kummissjoni tiftaħ negozjati mar-Repubblika tal-Albanija sabiex tikkonkludi Protokoll għall-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa, u r-Repubblika tal-Albanija, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea (“il-Protokoll”).

               (2)

               Dawk in-negozjati tlestew b'suċċess u l-Protokoll ġie approvat mill-awtoritajiet Albaniżi, permezz ta' skambju ta' ittri fl-1 ta' Awwissu 2013.

               (3)

               Il-konklużjoni, mill-Kummissjoni, tal-Protokoll għandha tiġi approvata fir-rigward tal-materji li jaqgħu taħt il-kompetenza tal-Komunità Ewropea għall-Enerġija Atomika.

               (4)

               L-iffirmar u l-konklużjoni tal-Protokoll huma soġġetti għal proċedura separata fir-rigward ta' kwistjonijiet li jaqgħu taħt il-kompetenza tal-Unjoni u tal-Istati Membri tagħha.

         ADOTTA DIN ID-DEĊIŻJONI:
   Artikolu Uniku
   Il-konklużjoni mill-Kummissjoni Ewropea, f'isem il-Komunità Ewropea għall-Enerġija Atomika, tal-Protokoll għall-Ftehim ta' Stabbilizzazzjoni u Assoċjazzjoni bejn il-Komunitajiet Ewropej u l-Istati Membri tagħhom, minn naħa u r-Repubblika tal-Albanija, min-naħa l-oħra, sabiex titqies l-adeżjoni tar-Repubblika tal-Kroazja mal-Unjoni Ewropea hija b'dan approvata.
   It-test tal-Protokol huwa mehmuż ma' din id-Deċiżjoni.

      Magħmul fi Brussell, il-15 ta' Novembru 2013.

            Għall-Kunsill

            Il-President

         R. ŠADŽIUS


title: Deċiżjoni tal-Kunsill (UE) 2016/1764 tad-29 ta' Settembru 2016 dwar il-pożizzjoni li għandha tittieħed mill-Unjoni Ewropea fil-Kumitat Konġunt UE-ICAO fir-rigward tad-Deċiżjoni dwar l-adozzjoni ta' anness dwar il-Ġestjoni tat-Traffiku tal-Ajru għall-Memorandum ta' Kooperazzjoni bejn l-Unjoni Ewropea u l-Organizzazzjoni tal-Avjazzjoni Ċivili Internazzjonali li jipprovdi qafas għal kooperazzjoni msaħħa

text:
               4.10.2016

               MT

               Il-Ġurnal Uffiċjali tal-Unjoni Ewropea

               L 269/14

         DEĊIŻJONI TAL-KUNSILL (UE) 2016/1764
   tad-29 ta' Settembru 2016
   dwar il-pożizzjoni li għandha tittieħed mill-Unjoni Ewropea fil-Kumitat Konġunt UE-ICAO fir-rigward tad-Deċiżjoni dwar l-adozzjoni ta' anness dwar il-Ġestjoni tat-Traffiku tal-Ajru għall-Memorandum ta' Kooperazzjoni bejn l-Unjoni Ewropea u l-Organizzazzjoni tal-Avjazzjoni Ċivili Internazzjonali li jipprovdi qafas għal kooperazzjoni msaħħa
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 100(2) flimkien mal-Artikolu 218(9) tiegħu,
   Wara li kkunsidra l-proposta mill-Kummissjoni Ewropea,
   Billi:

               (1)

               Il-Memorandum ta' Kooperazzjoni bejn l-Unjoni Ewropea u l-Organizzazzjoni tal-Avjazzjoni Ċivili Internazzjonali (ICAO) li jipprovdi qafas għal kooperazzjoni msaħħa (1) (minn hawn “il quddiem imsejjaħ il-'Memorandum ta' Kooperazzjoni”) daħal fis-seħħ fid-29 ta' Marzu 2012.

               (2)

               Skont l-Artikolu 7.3(c) tal-Memorandum ta' Kooperazzjoni, il-Kumitat Konġunt stabbilit bl-Artikolu 7.1 tal-Memorandum ta' Kooperazzjoni jista' jadotta annessi għall-Memorandum ta' Kooperazzjoni.

               (3)

               Huwa xieraq li tiġi stabbilita l-pożizzjoni li għandha tittieħed mill-Unjoni fil-Kumitat Konġunt fir-rigward tal-adozzjoni ta' anness dwar il-Ġestjoni tat-Traffiku tal-Ajru għall-Memorandum ta' Kooperazzjoni,

         ADOTTA DIN ID-DEĊIŻJONI:
   Artikolu 1
   Il-pożizzjoni li għandha tittieħed mill-Unjoni fil-Kumitat Konġunt UE-ICAO, kif imsemmi fl-Artikolu 7.3(c) tal-Memorandum ta' Kooperazzjoni bejn l-Unjoni Ewropea u l-Organizzazzjoni tal-Avjazzjoni Ċivili Internazzjonali li jipprovdi qafas għal kooperazzjoni msaħħa (il-Memorandum ta' Kooperazzjoni), fir-rigward tal-adozzjoni ta' anness dwar il-Ġestjoni tat-Traffiku tal-Ajru għall-Memorandum ta' Kooperazzjoni, għandha tkun ibbażata fuq l-abbozz ta' Deċiżjoni tal-Kumitat Konġunt UE-ICAO, li huwa mehmuż ma' din id-Deċiżjoni.
   Artikolu 2
   Din id-Deċiżjoni għandha tidħol fis-seħħ fil-jum tal-adozzjoni tagħha.

      Magħmul fi Brussell, id-29 ta' Settembru 2016.

            Għall-Kunsill

            Il-President

         P. ŽIGA

      (1)  ĠU L 232, 9.9.2011, p. 2.

      ABBOZZ TA' DEĊIŻJONI TAL-KUMITAT KONĠUNT UE-ICAO
      ta' …
      dwar l-adozzjoni ta' anness dwar il-Ġestjoni tat-Traffiku tal-Ajru għall-Memorandum ta' Kooperazzjoni bejn l-Unjoni Ewropea u l-Organizzazzjoni tal-Avjazzjoni Ċivili Internazzjonali li jipprovdi qafas għal kooperazzjoni msaħħa
      IL-KUMITAT KONĠUNT UE-ICAO,
      Wara li kkunsidra l-Memorandum ta' Kooperazzjoni bejn l-Unjoni Ewropea u l-Organizzazzjoni tal-Avjazzjoni Ċivili Internazzjonali li jipprovdi qafas għal kooperazzjoni msaħħa (il-Memorandum ta' Kooperazzjoni), li daħal fis-seħħ fid-29 ta' Marzu 2012, u b'mod partikolari l-Artikolu 7.3(c) tiegħu,
      Billi huwa xieraq li jiddaħħal anness dwar il-Ġestjoni tat-Traffiku tal-Ajru fil-Memorandum ta' Kooperazzjoni,
      ADOTTA DIN ID-DEĊIŻJONI:
      Artikolu 1
      L-Anness għal din id-Deċiżjoni b'dan qed jiġi adottat u għandu jifforma parti integrali mill-Memorandum ta' Kooperazzjoni.
      Artikolu 2
      Din id-Deċiżjoni għandha tidħol fis-seħħ fil-jum tal-adozzjoni tagħha.

         Magħmul fi, ….

               Għall-Kumitat Konġunt UE-ICAO

               Il-Presidenti

      ANNESS
      DWAR IL-ĠESTJONI TAT-TRAFFIKU TAL-AJRU
      1.   Għanijiet

      1.1.   Il-Partijiet jaqblu li jikkooperaw fil-qasam tal-Ġestjoni tat-Traffiku tal-Ajru u s-Servizzi tan-Navigazzjoni bl-Ajru (minn hawn 'il quddiem imsejħin ATM/ANS) fil-kuntest tal-Memorandum ta' Kooperazzjoni (MOC) bejn l-Unjoni Ewropea (UE) u l-Organizzazzjoni tal-Avjazzjoni Ċivili Internazzjonali (ICAO) li ġie ffirmat f'Montreal fit-28 ta' April 2011 u fi Brussell fl-4 ta' Mejju 2011.
      1.2.   B'mod konsistenti mal-impenn tagħhom li jarmonizzaw b'mod globali r-rekwiżiti inklużi fl-Istandards u l-Prattiki Rakkomandati (SARPs) għall-ATM/ANS u li jkun hemm interoperabbiltà globali tat-teknoloġiji u s-sistemi l-ġodda fil-qasam tal-ATM/ANS, il-Partijiet jaqblu li jikkooperaw mill-qrib fi spirtu ta' trasparenza u ta' djalogu biex jikkoordinaw l-attivitajiet tal-ATM/ANS tagħhom.
      2.   Kamp ta' applikazzjoni

      2.1.   Sabiex jilħqu l-għanijiet speċifikati fl-Artikolu 1 ta' dan l-Anness, il-Partijiet jaqblu li jikkooperaw fl-oqsma li ġejjin:

                  —

                  fit-twettiq ta' djaloġu regolari dwar kwistjonijiet marbutin mal-ATM/ANS li huma ta' interess reċiproku;

                  —

                  fil-kisba tat-trasparenza permezz tal-iskambju regolari tal-informazzjoni rilevanti dwar l-ATM/ANS;

                  —

                  fil-parteċipazzjoni fl-attivitajiet tal-ATM/ANS;

                  —

                  fil-monitoraġġ u fl-analiżi tal-konformità tal-Istati mal-istandards tal-ICAO u tal-ħarsien tagħhom tal-prattiki rakkomandati fil-qasam tal-ATM/ANS;

                  —

                  fil-kooperazzjoni fi kwistjonijiet regolatorji u fi kwistjonijiet li jistabbilixxu l-istandards;

                  —

                  fil-kooperazzjoni fil-qasam tal-iżvilupp u tal-implimentazzjoni tal-Pjan Globali tal-ICAO tan-Navigazzjoni bl-Ajru u tal-metodoloġija tiegħu ta' titjib ġenerali tas-sistema tal-avjazzjoni msejħa “aviation system block upgrade” (ASBU);

                  —

                  fl-iżvilupp u fil-forniment ta' proġetti u programmi ta' assistenza teknika;

                  —

                  fil-promozzjoni tal-kooperazzjoni reġjonali, b'mod partikolari fir-reġjun Ewropew tal-ICAO (ir-reġjun EUR), filwaqt li jitqiesu b'mod speċifiku r-riżultati li nkisbu fl-iżvilupp u fl-implimentazzjoni tal-inizjattiva tal-Ajru Uniku Ewropew (SES) u l-ħidma tal-Aġenzija Ewropea tas-Sikurezza tal-Avjazzjoni (EASA) fi kwistjonijiet marbutin mal-ATM/ANS; u

                  —

                  fl-iskambju tal-esperti tekniċi fl-oqsma rilevanti tal-ATM/ANS.

            3.   L-implimentazzjoni

      3.1.   Il-Partijiet jistgħu jistabbilixxu arranġamenti ta' ħidma li jispeċifikaw mekkaniżmi u proċeduri miftiehma b'mod reċiproku biex jimplimentaw il-kooperazzjoni b'mod effettiv fl-oqsma msemmijin fl-Artikolu 2.1 ta' dan l-Anness. Dawk l-arranġamenti ta' ħidma għandhom jiġu adottati mill-Kumitat Konġunt stabbilit skont l-Artikolu 7 tal-MOC.
      3.2.   It-twettiq tal-attivitajiet ta' kooperazzjoni fil-kuntest ta' dan l-Anness għandhom jitwettqu, f'isem il-Partijiet, mill-Kummissjoni Ewropea u l-Uffiċċju tal-ICAO tan-Navigazzjoni bl-Ajru (ANB). Il-Kummissjoni Ewropea tista' tinvolvi, skont kif ikun xieraq, lill-Istati Membri tal-UE u l-organizzazzjonijiet Ewropej, fosthom l-EASA, l-Impriża Konġunta SESAR, lill-Maniġer responsabbli għall-adozzjoni tas-SESAR u l-EUROCONTROL.
      4.   Djalogu

      4.1.   Il-Partijiet għandhom jorganizzaw laqgħat u/jew telekonferenzi fuq bażi regolari biex jiddiskutu kwistjonijiet marbutin mal-ATM/ANS li huma ta' interess reċiproku u, fejn ikun meħtieġ u jkun xieraq, biex jikkoordinaw l-attivitajiet tagħhom.
      5.   Trasparenza u skambju tal-informazzjoni

      5.1.   Il-Partijiet għandhom iħeġġu, skont ir-regoli applikabbli tagħhom, it-trasparenza fil-qasam tal-ATM/ANS fir-relazzjonijiet tagħhom ma' partijiet terzi.
      5.2.   Il-Partijiet għandhom ikunu trasparenti fil-kooperazzjoni u l-kollaborazzjoni tagħhom b'rabta mal-attivitajiet tal-ATM/ANS permezz tal-iskambju ta' data, informazzjoni u dokumentazzjoni rilevanti u xierqa bla ħsara għar-regoli applikabbli tagħhom, u billi jiffaċilitaw il-parteċipazzjoni reċiproka fil-laqgħat.
      5.3.   Għal dak il-għan, kull Parti għandha tistabbilixxi proċeduri għall-iskambju tal-informazzjoni, li jiżguraw il-kunfidenzjalità tal-informazzjoni li tkun waslitilhom mingħand il-Parti l-oħra skont l-Artikolu 6 tal-MOC.
      6.   Parteċipazzjoni fl-attivitajiet tal-ATM/ANS

      6.1.   Għall-finijiet tal-implimentazzjoni ta' dan l-Anness, kull Parti għandha, kif xieraq, tistieden lill-Parti l-oħra tipparteċipa, skont ir-regoli ta' proċedura stabbiliti, f'attivitajiet u f'laqgħat marbutin mal-ATM/ANS bħala osservatur bil-għan li jkunu żgurati kooperazzjoni u koordinazzjoni mill-qrib.
      7.   Qsim tal-informazzjoni u l-analiżi dwar l-ATM/ANS

      7.1.   Bla ħsara għar-regoli applikabbli tagħhom, u skont l-arranġamenti ta' ħidma xierqa li jkunu jridu jiġu żviluppati, il-Partijiet għandhom jaqsmu l-informazzjoni u d-data rilevanti dwar l-ATM/ANS, kif ukoll l-analiżi li jkunu saru abbażi ta' dik l-informazzjoni u d-data.
      7.2.   Il-Partijiet għandhom jikkooperaw mill-qrib fl-azzjonijiet li jittieħdu biex ikun hemm konformità iktar effettiva mal-SARPs fl-UE u fi Stati oħrajn. Tali kooperazzjoni għandha tinkludi l-iskambju ta' informazzjoni, l-iffaċilitar tad-djalogu bejn il-Partijiet ikkonċernati u l-koordinazzjoni tal-attivitajiet tal-assistenza teknika li jista' jkun hemm.
      7.3.   Abbażi tal-attivitajiet tagħha fil-qasam tal-analiżi tal-prestazzjoni u tal-iffissar tal-miri, kif ukoll fil-monitoraġġ tal-implimentazzjoni tal-Pjan Regolatorju Ewropew għall-Ġestjoni tat-Traffiku tal-Ajru, l-UE għandha tgħin lill-ICAO fl-iżvilupp ta' approċċ globali bbażat fuq il-prestazzjoni u ta' approċċ globali ta' monitoraġġ għall-implimentazzjoni tal-GANP tal-ICAO u tal-metodoloġija tal-ASBU inkluża fih. L-ICAO għandha tuża bl-aħjar mod u kif xieraq il-materjali eżistenti tal-UE jew il-materjali tagħha li qed jiġu żviluppati, li ġejjin mill-iżvilupp u mill-implimentazzjoni tal-SES, fl-iżvilupp tal-approċċi globali tagħha.
      8.   Kwistjonijiet regolatorji u dawk li jistabbilixxu l-istandards

      8.1.   Kull Parti għandha tiżgura li l-Parti l-oħra tinżamm infurmata dwar il-liġijiet, ir-regolamenti, l-istandards, ir-rekwiżiti u l-prattiki rakkomandati rilevanti tagħha kollha, li jistgħu jaffettwaw l-implimentazzjoni ta' dan l-Anness, kif ukoll dwar kwalunkwe emenda għal dawn.
      8.2.   Il-Partijiet għandhom jgħarrfu lil xulxin fil-ħin dwar kwalunkwe emenda proposta fil-liġijiet, ir-regolamenti, l-istandards, ir-rekwiżiti u l-prattiki rakkomandati rilevanti tagħhom, safejn dawk l-emendi jista' jkollhom impatt fuq l-applikazzjoni ta' dan l-Anness. Tali notifika tista' tinkludi wkoll, skont il-bżonn, il-qsim tal-istrumenti x-xierqa tal-ippjanar, bħal programmi annwali jew pluriennali rilevanti. Fid-dawl ta' emendi bħal dawn, il-Kumitat Konġunt jista' jadotta emendi għal dan l-Anness, kif meħtieġ, skont l-Artikolu 7 tal-MOC.
      8.3.   Bil-għan li jiġu armonizzati r-regolamenti u l-istandards tal-ATM/ANS b'mod globali, il-Partijiet għandhom jikkonsultaw lil xulxin dwar kwistjonijiet regolatorji tekniċi fil-qasam tal-ATM/ANS matul il-proċessi rispettivi tagħhom tat-tfassil tar-regoli jew tal-iżvilupp tal-SARPs, u għandhom jiġu mistiedna jieħdu sehem fil-korpi tekniċi assoċjati, kif u meta dan ikun xieraq.
      8.4.   Għal dak il-għan, l-UE u l-ICAO għandhom ikomplu jissimplifikaw il-kooperazzjoni ta' bejniethom sabiex tkun żgurata l-analiżi fil-ħin tar-regoli tal-UE wara li l-ICAO tagħmel xi emendi fl-Annessi tal-Konvenzjoni dwar l-Avjazzjoni Ċivili Internazzjonali (il-Konvenzjoni ta' Chicago) u biex jingħataw kummenti fil-ħin lill-ICAO meta jkunu qed jitqiesu emendi fl-Annessi li jkunu rilevanti għall-qasam tal-ATM/ANS.
      8.5.   L-ICAO għandha tagħti informazzjoni fil-ħin lill-UE dwar id-deċiżjonijiet u r-rakkomandazzjonijiet tal-ICAO li jaffettwaw lill-SARPs marbutin mal-ATM/ANS billi tipprovdilha aċċess sħiħ għall-ittri tagħha lill-Istati u għall-Bulettini Elettroniċi tagħha.
      8.6.   Fejn ikun xieraq, l-UE għandha tagħmel ħilitha biex tiżgura li l-leġislazzjoni rilevanti tal-UE tkun konformi mal-SARPs tal-ICAO marbutin mal-ATM/ANS.
      8.7.   Minħabba li l-Pjan Ġenerali ATM Ewropew huwa marbut mill-qrib mal-GANP tal-ICAO u mal-metodoloġija tal-ASBU inkluża fih, l-UE, f'kooperazzjoni mal-Istati Membri tagħha, ser tassisti lill-ICAO tiżviluppa tal-SARPs u l-materjal ta' appoġġ għar-rekwiżiti l-ġodda tal-ATM/ANS, abbażi tal-bżonnijiet u l-esperjenza tagħha fl-adozzjoni tas-SESAR. Bl-istess mod, l-ICAO ser tassisti lill-UE taġġorna l-istandards tagħha għall-interoperabbiltà globali tar-rekwiżiti l-ġodda tal-ATM/ANS, abbażi tal-GANP, il-metodoloġija tal-ASBU u l-pjanijiet direzzjonali relatati tagħha.
      8.8.   Minkejja l-obbligi tal-Istati Membri tal-UE bħala Stati kontraenti għall-Konvenzjoni ta' Chicago, l-UE għandha, fejn u meta dan ikun xieraq, tidħol fi djalogu mal-ICAO biex tipprovdi informazzjoni teknika f'każijiet fejn jinqalgħu kwistjonijiet marbutin mal-konformità mal-istandards tal-ICAO u mal-ħarsien tal-prattiki rakkomandati tal-ICAO wara l-applikazzjoni tal-leġislazzjoni tal-UE.
      8.9.   It-twettiq ta' attivitajiet ta' kooperazzjoni b'rabta ma' kwistjonijiet regolatorji u ma' kwistjonijiet li jistabbilixxu l-istandards la għandu jmur kontra l-proċeduri eżistenti tal-ICAO tat-tfassil tar-regoli u lanqas ma għandu jwassal biex jiġu stabbiliti obbligi legali jew tar-rappurtar ġodda għall-ICAO fil-konfront tal-UE jew tal-Istati Membri tagħha.
      9.   Proġetti u Programmi ta' Assistenza Teknika

      9.1.   Il-Partijiet għandhom jikkoordinaw l-assistenza mogħtija lill-Istati sabiex ikun żgurat użu effettiv tar-riżorsi u sabiex ma jkunx hemm sforzi doppji, u għandhom jiskambjaw l-informazzjoni, inkluża d-data, dwar il-proġetti u l-programmi ta' assistenza teknika marbutin mal-ATM/ANS.
      10.   Kooperazzjoni Reġjonali

      10.1.   Il-Partijiet għandhom jagħtu prijorità lill-attivitajiet li għandhom l-għan li jħaffu l-pass tal-istabbiliment tal-Ajru Uniku Ewropew, fosthom l-attivitajiet rilevanti tal-EASA fil-qasam tal-ATM/ANS, fejn l-approċċ reġjonali joffri opportunitajiet għal iktar kost-effiċjenza, għal sorveljanza mtejba u/jew għal proċessi mtejbin ta' armonizzazzjoni.
      10.2.   B'rabta mal-paragrafu 10.1 ser tingħata attenzjoni partikolari lill-approċċ reġjonali bbażat fuq il-prestazzjoni, lir-regolamenti tekniċi Ewropej fil-qasam tal-ATM/ANS, lill-blokok tal-ispazju tal-ajru funzjonali, lill-ġestjoni tal-funzjonijiet tan-netwerk (inkluża ċ-Ċellula Ewropea ta' Koordinazzjoni tal-Kriżijiet fis-Settur tal-Avjazzjoni — EACCC) u lill-adozzjoni u l-monitoraġġ ta' kunċetti ġodda tal-ATM/ANS abbażi tas-SESAR u tal-Pjan Ġenerali ATM Ewropew.
      10.3.   Sabiex jintlaħqu l-aspettattivi ta' Kooperazzjoni Reġjonali, għandha tinżamm relazzjoni ta' ħidma mill-qrib bejn l-UE u l-Uffiċċju Reġjonali tal-ICAO f'Pariġi, inkluż il-parteċipazzjoni reċiproka fil-laqgħat rilevanti (pereżempju f'dawk tal-Kumitat dwar l-Ajru Uniku).
      10.4.   L-UE ser torganizza l-koordinazzjoni bejn l-organizzazzjonijiet Ewropej, l-Istati Membri tal-UE u l-Uffiċċju Reġjonali tal-ICAO fid-dawl tal-kamp ta' applikazzjoni ta' dan l-Anness, b'mod partikolari sabiex tagħti kontribut għall-pjanijiet reġjonali tal-ICAO.
      11.   Assistenza mill-esperti

      11.1.   Bla ħsara għall-iskemi ta' assistenza mill-esperti żviluppati lil hinn mill-kamp ta' applikazzjoni ta' dan l-Anness, l-UE għandha tagħmel ħilitha biex tqiegħed għad-dispożizzjoni tal-esperti tal-ICAO, fuq talba, esperti b'għarfien espert tekniku fl-oqsma rilevanti tal-ATM/ANS sabiex dawn iwettqu ħidmiet u jieħdu sehem f'attivitajiet li jidħlu fil-kamp ta' applikazzjoni ta' dan l-Anness. Il-kondizzjonijiet marbutin ma' tali assistenza mill-esperti għandhom jiġu speċifikati f'arranġament ta' ħidma bejn il-Partijiet.
      12.   Analiżi

      12.1.   Il-Partijiet għandhom janalizzaw l-implimentazzjoni ta' dan l-Anness fuq bażi regolari u jqisu l-iżviluppi rilevanti fil-politika jew dawk regolatorji skont il-bżonn.
      12.2.   Kwalunkwe analiżi ta' dan l-Anness għandu jagħmilha l-Kumitat Konġunt stabbilit skont l-Artikolu 7 tal-MOC.(il-“Kumitat Konġunt”).
      13.   Dħul fis-seħħ, Emendi u Terminazzjoni

      13.1.   Dan l-Anness għandu jidħol fis-seħħ fid-data tal-adozzjoni mill-Kumitat Konġunt u għandu jibqa' fis-seħħ sa ma jiġi tterminat.
      13.2.   Safejn ikun hemm bżonnhom, l-arranġamenti ta' ħidma li jkun intlaħaq qbil dwarhom skont dan l-Anness għandhom jidħlu fis-seħħ fid-data tal-adozzjoni mill-Kumitat Konġunt.
      13.3.   Kwalunkwe emenda fl-arranġamenti ta' ħidma adottati skont dan l-Anness jew it-terminazzjoni tagħhom għandu jintlaħaq qbil dwarhom fil-Kumitat Konġunt.
      13.4.   Kull Parti tista' tittermina dan l-Anness fi kwalunkwe waqt. Tali terminazzjoni għandha ssir effettiva sitt xhur wara li Parti waħda tirċievi notifika ta' terminazzjoni bil-miktub mingħand il-Parti l-oħra, sakemm it-tali notifika ta' terminazzjoni ma tkunx ġiet irtirata bil-kunsens reċiproku tal-Partijiet qabel ma jkun skada dak il-perjodu ta' sitt xhur.
      13.5.   Minkejja kwalunkwe dispożizzjoni oħra ta' dan l-Artikolu, jekk jiġi tterminat l-MOC, dan l-Anness u kwalunkwe arranġament ta' ħidma adottat skont dan l-Anness għandhom jiġu tterminati b'mod simultaju miegħu.


title: Id-Deċiżjoni tal-Kunsill tat-22 ta' Marzu 1999 dwar il-konklużjoni, f'isem il-Komunità Ewropea, tal-ftehim qafas dwar il-koperazzjoni interreġjonali bejn il-Komunità Ewropea u l-Istati Membri tagħha, min-naħa l-waħda, u s-Suq Komuni tan-Nofsinhar u l-Istati Partijiet tiegħu, min-naħa l-oħra

text:
11/Vol. 31           MT                             Il-Ġurnal Uffiċjali ta’ l-Unjoni Ewropea                                            155

31999D0279

L 112/65                                  IL-ĠURNAL UFFIĊJALI TAL-KOMUNITAJIET EWROPEJ                                            29.4.1999

                                                  ID-DEĊIŻJONI TAL-KUNSILL
                                                       tat-22 ta’ Marzu 1999
             dwar il-konklużjoni, f’isem il-Komunità Ewropea, tal-ftehim qafas dwar il-koperazzjoni interreġjonali
             bejn il-Komunità Ewropea u l-Istati Membri tagħha, min-naħa l-waħda, u s-Suq Komuni tan-Nofsinhar u
                                             l-Istati Partijiet tiegħu, min-naħa l-oħra

                                                                 (1999/279/KE)

IL-KUNSILL TA’ L-UNJONI EWROPEA,                                           u s-Suq Komuni tan-Nofsinhar u l-Istati Partijiet tiegħu, min-naħa
                                                                           l-oħra, huwa b’dan approvat f’isem il-Komunità.
Wara li kkunsidra t-Trattat li jistabilixxi l-Komunità Ewropea, u
b’mod partikolari l-Artikoli 113 u 130y tiegħu, flimkien ma’               It-test tal-Ftehim huwa meħmuż ma’ din id-Deċiżjoni (3).
l-ewwel sentenza ta’ l-Artikolu 228(2) u l-ewwel subparagrafu tal-
paragrafu 3 tiegħu,
                                                                                Artikolu 2
Wara li kkunsidra l-proposta mill-Kummissjoni (1),                         Skond l-Artikolu 26 tal-Ftehim, il-President tal-Kunsill għandu
Wara li kkunsidra l-opinjoni tal-Parlament Ewropew (2);                    jippresjedi l-Kunsill ta’ Koperazzjoni u għandu jirrappreżenta
                                                                           lill-Komunità f’dak il-Kunsill. Rappreżentant tal-Kummissjoni
Billi l-Artikolu 130u tat-Trattat jipprovdi li l-politika Komunitarja      għandu jippresjedi l-Kumitat ta’ Koperazzjoni Konġunt u
fl-isfera ta’ koperazzjoni fl-iżvilupp għandha trawwem (tinkoraġ-          s-Sottokumitat Konġunt dwar il-kummerċ skond ir-regoli interni
ġixxi) żvilupp ekonomiku u soċjali sostenibbli tal-pajjiżi li qed jiż-     tagħhom u għandu jirrappreżenta lill-Komunità f’dawk il-korpi.
viluppaw, l-integrazzjoni għal-lixx u gradwali ta’ dawk il-pajjiżi
fl-ekonomija dinjija (mondjali) u l-kampanja (ġlieda) kontra
                                                                                Artikolu 3
l-faqar f’dawk il-pajjiżi;
                                                                           Il-President tal-Kunsill għandu jagħti n-notifika li jipprovdi
Billi huwa xieraq li jkun approvat, f’isem il-Komunità Ewropea,            għaliha l-Artikolu 34 tal-Ftehim f’isem il-Komunità.
il-ftehim qafas dwar il-koperazzjoni interreġjonali bejn
il-Komunità Ewropea u l-Istati Membri tagħha, min-naħa l-waħda,
u s-Suq Komuni tan-Nofsinhar u l-Istati Partijiet tiegħu, min-naħa                                        Artikolu 4
l-oħra, iffirmat f’Madrid f’Diċembru 1995,
                                                                           Din id-Deċizjoni għandha tkun ippubblikata fil-Ġurnal Uffiċjail
                                                                           tal-Komunitajiet Ewropej.
IDDEĊIEDA KIF ĠEJ:
                                                                           Magħmula fi Brussel, fit-22 ta’ Marzu 1999.

                             Artikolu 1                                                                         Għall-Kunsill

Il-ftehim qafas dwar il-koperazzjoni interreġjonali bejn                                                         Il-President
il-Komunità Ewropea u l-Istati Membri tagħha, min-naħa l-waħda,                                                G. VERHEUGEN

(1) ĠU C 14, 19.01.96, p. 3.
(2) ĠU C 166, 10.06.96, p. 40.                                             (3) ĠU L 69, 19.03.96, p. 4.


title: 2012/531/PESK: Deċiżjoni tal-Kumitat Politiku u ta’ Sigurtà EU BAM Rafah/3/2012 tal- 25 ta’ Settembru 2012 dwar il-ħatra tal-Kap tal-Missjoni tal-Unjoni Ewropea ta’ Assistenza fil-Fruntieri għall-Punt ta’ Qsim ta’ Rafah (EU BAM Rafah)

text:
               29.9.2012

               MT

               Il-Ġurnal Uffiċjali tal-Unjoni Ewropea

               L 264/14

         DEĊIŻJONI TAL-KUMITAT POLITIKU U TA’ SIGURTÀ EU BAM RAFAH/3/2012
   tal-25 ta’ Settembru 2012
   dwar il-ħatra tal-Kap tal-Missjoni tal-Unjoni Ewropea ta’ Assistenza fil-Fruntieri għall-Punt ta’ Qsim ta’ Rafah (EU BAM Rafah)
   (2012/531/PESK)
   IL-KUMITAT POLITIKU U TA’ SIGURTÀ,
   Wara li kkunsidra t-Trattat dwar l-Unjoni Ewropea, u b’mod partikolari t-tielet paragrafu tal-Artikolu 38 tiegħu,
   Wara li kkunsidra l-Azzjoni Konġunta tal-Kunsill 2005/889/PESK tal-25 ta’ Novembru 2005 dwar l-istabbiliment ta’ Missjoni tal-Unjoni Ewropea ta’ Assistenza fil-Fruntieri għall-Punt ta’ Qsim ta’ Rafah (EU BAM Rafah) (1), u b’mod partikolari l-Artikolu 10(1) tagħha,
   Billi:

               (1)

               Skont l-Artikolu 10(1) tal-Azzjoni Konġunta 2005/889/PESK, il-Kumitat Politiku u ta’ Sigurtà (KPS) hu awtorizzat, f’konformità mal-Artikolu 38 tat-Trattat, sabiex jieħu d-deċiżjonijiet rilevanti għall-fini tal-eżerċizzju tal-kontroll politiku u tat-tmexxija strateġika tal-missjoni EU BAM Rafah, inkluż b’mod partikolari d-deċiżjoni li jinħatar Kap tal-Missjoni.

               (2)

               Ir-Rappreżentant Għoli tal-Unjoni għall-Affarijiet Barranin u l-Politika ta’ Sigurtà pproponiet il-ħatra tal-Kurunell Francesco BRUZZESE DEL POZZO bħala Kap tal-Missjoni EU BAM Rafah, għall-perijodu mill-1 ta’ Ottubru 2012 sat-30 ta’ Ġunju 2013,

         ADOTTA DIN ID-DEĊIŻJONI:
   Artikolu 1
   Il-Kurunell Francesco BRUZZESE DEL POZZO huwa b’dan maħtur bħala Kap tal-Missjoni tal-Unjoni Ewropea ta’ Assistenza fil-Fruntieri għall-Punt ta’ Qsim ta’ Rafah (EU BAM Rafah) għall-perijodu mill-1 ta’ Ottubru 2012 sat-30 ta’ Ġunju 2013.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.
   Hija għandha tapplika mill-1 ta’ Ottubru 2012.

      Magħmul fi Brussell, il-25 ta’ Settembru 2012.

            Għall-Kumitat Politiku u ta’ Sigurtà

            Il-President

         O. SKOOG

      (1)  ĠU L 327, 14.12.2005, p. 28.


title: European Parliament decision on the request for defence of the immunity and privileges of Giovanni Claudio Fava (2005/2174(IMM))

text:
22.11.2006          MT                                Il-Ġurnal Uffiċjali ta' l-Unjoni Ewropea                                                 C 285 E/75

                                                                                Il-Ħamis, 1 ta' Diċembru 2005

               P6_TA(2005)0450

               Immunity of Giovanni Claudio Fava

               European Parliament decision on the request for defence of the immunity and privileges of Gio-
                                            vanni Claudio Fava (2005/2174(IMM))

               The European Parliament,

               — having regard to the request by Giovanni Claudio Fava for defence of his immunity of 1 July 2005,
                 announced in plenary sitting on 6 July 2005,

               — having heard Giovanni Claudio Fava in accordance with Rule 7(3) of its Rules of Procedure,

               — having regard to Articles 9 and 10 of the Protocol of 8 April 1965 on the Privileges and Immunities of
                 the European Communities and Article 6(2) of the Act of 20 September 1976 concerning the election
                 of the members of the European Parliament by direct universal suffrage,

               — having regard to the judgments of 12 May 1964 and 10 July 1986 (1) of the Court of Justice of the
                 European Communities,

               — having regard to Rules 6(3) and 7 of its Rules of Procedure,

               — having regard to the report of the Committee on Legal Affairs (A6-0331/2005),

               1.   Decides to defend the immunity and privileges of Giovanni Claudio Fava;

               2.   Instructs its President to forward this decision and the report of the committee responsible to the
               appropriate authorities of the Italian Republic.

               (1) Case 101/63 Wagner v. Fohrmann and Krier [1964] ECR 195 and Case 149/85 Wybot v. Faure and others [1986]
                   ECR 2391.

               P6_TA(2005)0451

               Draft amending budget No 6/2005 (amendment)

               Draft amending budget No 6/2005 of the European Union for the financial year 2005, Section IV —
               Court of Justice — Establishment of the Civil Service Tribunal, as modified by the Council
                                            (C6-0404/2005 — 2005/2159(BUD))

               Amendment 1

               SECTION IV — Court of Justice

               Establishment plan: Creation of 2 permanent B*3, 2 permanent C*1 posts and 4 temporary B*3 posts.

               Staff in active employment

        Line                   2005 Budget                       DAB 6/2005                       Amendment                  2005 Budget + DAB 6 (amended)

                               Commitments                      Commitments                       Commitments                        Commitments

 1100                                                                           Basic salaries
                                      111 633 022                      111 964 022                              + 73 000                    112 037 022
 1101                                                                         Family allowances
                                          8 940 000                      8 967 000                               + 6 000                       8 973 000


title: Deċiżjoni tal-Kunsill (UE) 2015/1203 tal-20 ta' Lulju 2015 li taħtar tliet membri Żvediżi u sitt membri supplenti Żvediżi fil-Kumitat tar-Reġjuni

text:
               23.7.2015

               MT

               Il-Ġurnal Uffiċjali tal-Unjoni Ewropea

               L 195/44

         DEĊIŻJONI TAL-KUNSILL (UE) 2015/1203
   tal-20 ta' Lulju 2015
   li taħtar tliet membri Żvediżi u sitt membri supplenti Żvediżi fil-Kumitat tar-Reġjuni
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 305 tiegħu,
   Wara li kkunsidra l-proposta mill-Gvern Żvediż,
   Billi:

               (1)

               Fis-26 ta' Jannar, fil-5 ta' Frar u fit-23 ta' Ġunju 2015, il-Kunsill adotta d-Deċiżjonijiet (UE) 2015/116 (1), (UE) 2015/190 (2) u (UE) 2015/994 (3) li jaħtru l-membri u l-membri supplenti fil-Kumitat tar-Reġjuni għall-perijodu mis-26 ta' Jannar 2015 sal-25 ta' Jannar 2020.

               (2)

               Konsegwentement għat-tmiem tal-mandat tas-Sinjura Lotta HÅKANSSON HARJU, is-Sur Tore HULT u s-Sinjura Monalisa NORRMAN, saru vakanti s-siġġijiet ta' tliet membri,

               (3)

               Konsegwentement għat-tmiem tal-mandat tas-Sinjura Carola GUNNARSSON, is-Sinjura Ewa LINDSTRAND, is-Sinjura Agneta LIPKIN, is-Sur Kenth LÖVGREN, is-Sur Roger MOGERT u s-Sur Anders ROSÉN, saru vakanti s-siġġijiet ta' sitt membri supplenti,

         ADOTTA DIN ID-DEĊIŻJONI:
   Artikolu 1
   Huma b'dan maħturin bħala membri fil-Kumitat tar-Reġjuni għall-bqija tal-mandat attwali, jiġifieri sal-25 ta' Jannar 2020:

               —

               Is-Sur Joakim LARSSON, Västra Götalands läns landsting

               —

               Is-Sinjura Anna LJUNGDELL, Nynäshamns kommun

               —

               Is-Sur Tomas RISTE, Värmlands läns landsting

         Artikolu 2
   Huma b'dan maħturin bħala membri supplenti fil-Kumitat tar-Reġjuni għall-bqija tal-mandat attwali, jiġifieri sal-25 ta' Jannar 2020:

               —

               Is-Sur Krister ANDERSSON, Västra Götalands läns landsting

               —

               Is-Sur Xamuel GONZALEZ WESTLING, Hofors kommun

               —

               Is-Sur Jonny LUNDIN, Härnösands kommun

               —

               Is-Sur Glenn NORDLUND, Örnsköldsviks kommun

               —

               Is-Sur Erik PELLING, Uppsala kommun

               —

               Is-Sinjura Ingeborg WIKSTEN, Västernorrlands läns landsting

         Artikolu 3
   Din id-Deċiżjoni għandha ssir effettiva fil-jum tal-adozzjoni tagħha.

      Magħmul fi Brussell, l-20 ta' Lulju 2015.

            Għall-Kunsill

            Il-President

         F. MOGHERINI

      (1)  ĠU L 20, 27.1.2015, p. 42.

      (2)  ĠU L 31, 7.2.2015, p. 25.

      (3)  ĠU L 159, 25.6.2015, p. 70.


title: 2014/333/UE: Deċiżjoni tal-Kummissjoni tal- 5 ta' Ġunju 2014 dwar il-protezzjoni tad-dejta personali fil-Portal Ewropew tal-Ġustizzja Elettronika

text:
               6.6.2014

               MT

               Il-Ġurnal Uffiċjali tal-Unjoni Ewropea

               L 167/57

         DEĊIŻJONI TAL-KUMMISSJONI
   tal-5 ta' Ġunju 2014
   dwar il-protezzjoni tad-dejta personali fil-Portal Ewropew tal-Ġustizzja Elettronika

      (2014/333/UE)

   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkonsultat il-Kontrollur Ewropew għall-Protezzjoni tad-Dejta.
   Billi:

               (1)

               Fil-Komunikazzjoni tagħha ta' Mejju 2008 (1), il-Kummissjoni ddikjarat li se tfassal u tistabbilixxi l-Portal Ewropew tal-Ġustizzja Elettronika (minn hawn' il quddiem “il-Portal”), li jiġi mmaniġġjat b'kooperazzjoni mill-qrib mal-Istati Membri.

               (2)

               Il-Pjan ta' Azzjoni Pluriennali dwar il-Ġustizzja Elettronika Ewropea 2009-2013 (2) tat-8 ta' Novembru 2008 inkariga lill-Kummissjoni Ewropea bl-implimentazzjoni tal-Portal. Il-Portal tnieda fis-16 ta' Lulju 2010. L-adozzjoni ta' din id-Deċiżjoni saret meħtieġa biss issa peress li l-Portal huwa biss issa lest għall-ewwel interkonnessjoni tar-reġistri nazzjonali li jinvolvu l-ipproċessar tad-dejta personali.

               (3)

               L-għan tal-Portal huwa li jikkontribwixxi għall-kisba taż-żona ġudizzjarja Ewropea billi jiffaċilita u jtejjeb l-aċċess għall-ġustizzja u jutilizza t-teknoloġiji tal-informazzjoni u l-komunikazzjoni għall-iffaċilitar tal-proċedimenti ġudizzjarji elettroniċi transfruntieri u l-kooperazzjoni ġudizzjarja.

               (4)

               L-istituzzjonijiet, korpi, uffiċċji u aġenziji tal-Unjoni Ewropea kif ukoll l-Istati Membri meta dawn ikunu qegħdin jimplimentaw il-liġi tal-Unjoni għandhom jirrispettaw id-drittijiet fundamentali u josservaw il-prinċipji rikonoxxuti mill-Karta tad-Drittijiet Fundamentali tal-Unjoni Ewropea, b'mod partikolari d-dritt għall-protezzjoni tad-dejta personali stabbilit fl-Artikolu 8 ta' dik il-Karta.

               (5)

               Peress li l-varji kompiti u funzjonijiet tal-Kummissjoni u l-Istati Membri relatati mal-Portal se jinvolvu responsabbiltajiet u obbligi differenti fir-rigward tal-protezzjoni tad-dejta, huwa essenzjali li dawn jiġu ddelimitati b'mod ċar.

               (6)

               Skont in-natura speċifika tal-attivitajiet marbuta mal-Portal tal-Ġustizzja Elettronika, żviluppati f'kooperazzjoni bejn il-Kummissjoni u l-Istati Membri, ir-rwol tal-Kummissjoni fl-ipproċessar tad-dejta personali permezz tal-Portal huwa limitat. Għandu jiġi ċċarat li l-Kummissjoni ma għandha ebda responsabbiltà għall-kontenut ta' bażijiet da' dejta nazzjonali interkonnessi li huma disponibbli permezz tal-Portal.

               (7)

               Ir-Regolament (KE) Nru 45/2001 tal-Parlament Ewropew u tal-Kunsill (3) japplika għall-ipproċessar tad-dejta personali mill-Kummissjoni fil-Portal. F'dan il-kuntest, il-Kummissjoni hija responsabbli b'mod partikulari sabiex tipprovdi l-infrastruttura tal-IT għall-funzjonalitajiet tal-Portal, inkluża l-interkonnessjoni tal-bażijiet ta' dejta nazzjonali.

               (8)

               Skont ir-Regolament (KE) Nru 45/2001, il-finijiet tal-ipproċessar tad-dejta personali għandhom jiġu speċifikati b'mod espliċitu. Għalhekk, l-ipproċessar tad-dejta personali mill-Kummissjoni fil-Portal għandu jseħħ biss jekk isir biex jipprovdi aċċess għal bażijiet ta' dejta nazzjonali interkonnessi li għandhom dejta personali, biex jipprovdi servizzi interattivi li jippermettu lill-utenti biex jikkomunikaw direttament mal-awtoritajiet rilevanti fi Stat Membru ieħor, biex jipprovdi aċċess għall-informazzjoni pubblika mmirata lejn utenti rreġistrati, jew biex jipprovdi informazzjoni ta' kuntatt.

               (9)

               Il-Kummissjoni għandha tinkorpora fis-sistema teknoloġiji li jirriflettu l-kunċett tal-“protezzjoni tad-dejta mid-disinn”. Fl-implimentazzjoni ta' dak il-kunċett, valutazzjoni tal-impatt tal-privatezza u tal-protezzjoni tad-dejta għandha titwettaq matul il-fażi tat-tfassil tal-funzjonalità assoċjata mal-ipproċessar ta' dejta personali permezz tal-Portal, kif ukoll ta' funzjonalitajiet oħra tal-Portal. Dik il-valutazzjoni se tidentifika r-riskji potenzjali tal-protezzjoni tad-dejta involuti. Sejra wkoll tiddefinixxi l-miżuri u s-salvagwardji xierqa biex jiġu inkorporati fis-sistema sabiex iħarsu d-dejta personali.

               (10)

               Il-Kummissjoni għandha twettaq valutazzjonijiet ta' sigurtà kontinwi u xierqa safejn ix-xogħol marbut mal-interkonnessjoni ta' bażijiet ta' dejta nazzjonali jitwettaq.

               (11)

               Biss l-informazzjoni disponibbli pubblikament fil-bażijiet ta' dejta nazzjonali interkonnessi tista' tiġi aċċessata permezz tal-Portal. Ma għandux ikun possibbli li tiġi kkombinata informazzjoni minn diversi bażijiet ta' dejta nazzjonali interkonnessi għal skopijiet differenti permezz tal-Portal

         ADOTTAT DIN ID-DEĊIŻJONI:
   Artikolu 1
   Suġġett
   Din id-Deċiżjoni tistabbilixxi l-funzjonijiet u r-responsabbiltajiet tal-Kummissjoni Ewropea f'dak li għandu x'jaqsam mar-rekwiżiti tal-protezzjoni tad-dejta waqt l-ipproċessar tad-dejta personali fil-Portal Ewropew tal-Ġustizzja Elettronika (minn hawn 'il quddiem “il-Portal”).
   Artikolu 2
   Definizzjonijiet
   Għall-finijiet ta' din id-Deċiżjoni, japplikaw id-definizzjonijiet stabbiliti fir-Regolament (KE) Nru 45/2001. Barra minn hekk, id-definizzjonijiet li ġejjin japplikaw ukoll:

               (a)

               “Attur Ewropew tal-Ġustizzja elettronika” tfisser kwalunkwe rappreżentant ta' Stat Membru jew ta' organizzazzjoni sieħba tal-Ġustizzja Elettronika Ewropea li jkun ingħata l-awtorizzazzjoni biex jimmodifika (partijiet mill-)kontenut tal-Portal;

               (b)

               “Bażijiet ta' dejta nazzjonali interkonnessi” tfisser bażijiet ta' dejta li fihom informazzjoni pubblikament aċċessibbli, imħaddma mill-Istati Membri u korpi oħra bħal assoċjazzjonijiet professjonali u organizzazzjonijiet mhux għall-profitti, li huma interkonnessi permezz tal-Portal b'tali mod li l-informazzjoni disponibbli fil-livell nazzjonali tista' tiġi aċċessata permezz tal-Portal;

               (c)

               “Informazzjoni pubblikament aċċessibbli” tfisser informazzjoni li tkun aċċessibbli għall-pubbliku permezz tal-internet;

               (d)

               “Utent irreġistrat” tfisser utent tal-Portal li jkun irreġistra mal-Portal permezz tas-Servizz tal-Awtentikazzjoni tal-Kummissjoni Ewropea (ECAS), bħal “attur tal-Ġustizzja elettronika Ewropea”.

         Artikolu 3
   Ipproċessar tad-dejta
   Il-Kummissjoni tipproċessa d-dejta personali fil-Portal biss sa fejn dan huwa neċessarju sabiex:

               (a)

               jingħata aċċess għal bażijiet ta' dejta nazzjonali interkonnessi li jkun fihom dejta personali;

               (b)

               jiġu pprovduti servizzi interattivi li jippermettu lill-utenti rreġistrati jikkomunikaw direttament mal-awtoritajiet rilevanti fi Stat Membru ieħor;

               (c)

               jiġi pprovdut aċċess għall-informazzjoni pubblika mmirata lejn l-utenti rreġistrati;

               (d)

               tiġi pprovduta informazzjoni ta' kuntatt;

         Artikolu 4
   Responsabbiltajiet tal-Kontrollur tad-dejta
   1.   Il-Kummissjoni teżerċita r-responsabbiltajiet ta' kontrollur tad-dejta skont l-Artikolu 2(d) tar-Regolament (KE) Nru 45/2001 skont ir-responsabbiltajiet rispettivi tagħha fil-Portal kif imsemmija f'dan l-Artikolu.
   2.   Il-Kummissjoni tiżgura d-disponibbiltà, manutenzjoni u sigurtà tal-infrastruttura tal-IT tal-Portal.
   3.   Il-Kummissjoni hija responsabbli għall-operazzjonijiet ta' pproċessar li ġejjin:

               (a)

               organizzazzjoni;

               (b)

               żvelar bi trażmissjoni;

               (c)

               tixrid jew tqegħid għad-dispożizzjoni b'mezzi oħra;

               (d)

               allinjament jew kombinazzjoni ta' dejta personali miġbura mill-bażijiet ta' dejta nazzjonali interkonnessi jew ta' dejta personali dwar l-utenti rreġistrati.

         4.   Il-Kummissjoni se tiddefinixxi l-politiki meħtieġa u tapplika soluzzjonijiet tekniċi xierqa biex tissodisfa r-responsabbiltajiet tagħha fl-ambitu tal-funzjoni ta' kontrollur tad-dejta.
   5.   Il-Kummissjoni se timplimenta l-miżuri tekniċi meħtieġa biex tiżgura s-sigurtà tad-dejta personali waqt it-tranżitu u waqt li din tkun murija fil-Portal, b'mod partikolari l-kunfidenzjalità u l-integrità għal kwalunkwe trażmissjoni minn u lejn il-Portal.
   6.   Il-Kummissjoni mhija responsabbli għall-ebda aspett tal-protezzjoni tad-dejta dwar:

               (a)

               Il-ġbir inizjali u l-ħażna ta' kull informazzjoni miksuba mill-bażijiet ta' dejta nazzjonali interkonnessi;

               (b)

               kull deċiżjoni meħuda mill-Istati Membri sabiex din id-dejta ssir disponibbli permezz tal-Portal;

               (c)

               il-kontenut ta' kwalunkwe dejta li tkun ġejja minn bażijiet ta' dejta nazzjonali interkonnessi magħmula disponibbli permezz tal-Portal.

         7.   L-obbligi tal-Kummissjoni ma jaffetwawx ir-responsabilitajiet tal-Istati Membri u korpi oħra għall-kontenut u t-tħaddim ta' bażijiet ta' dejta nazzjonali interkonnessi mmexxija minnhom.
   Artikolu 5
   Obbligi ta' informazzjoni
   1.   Il-Kummissjoni tipprovdi lis-suġġetti tad-dejta l-informazzjoni speċifikata fl-Artikoli 11 u 12 tar-Regolament (KE) Nru 45/2001, fir-rigward tal-informazzjoni li għaliha l-Kummissjoni hija responsabbli skont din id-Deċiżjoni.
   2.   Minkejja l-obbligi lejn is-suġġetti tad-dejta tal-Istati Membri u korpi oħra li joperaw bażijiet ta' dejta nazzjonali interkonnessi, il-Kummissjoni tipprovdi wkoll lis-suġġetti tad-dejta b'informazzjoni dwar lil min għandhom jikkuntattjaw dwar l-eżerċizzju effettiv tad-drittijiet tagħhom għall-informazzjoni, biex jaċċessaw, jirrettifikaw u joġġezzjonaw skont il-leġiżlazzjoni dwar il-protezzjoni tad-dejta applikabbli. Il-Kummissjoni tirreferi għall-istqarrijiet ta' privatezza speċifiċi tal-Istati Membri u korpi oħra.
   3.   Il-Kummissjoni tagħmel disponibbli wkoll fuq il-Portal:

               (a)

               traduzzjonijiet fil-lingwi tal-Portal ta' avviżi ta' privatezza tal-Istati Membri msemmija fil-paragrafu 2;

               (b)

               stqarrija tal-privatezza komprensiva li tirrigwarda l-Portal skont l-Artikoli 11 u 12 tar-Regolament (KE) Nru 45/2001, f'forma ċara u li tiftiehem.

         Artikolu 6
   Ħżin ta' dejta personali
   1.   Fir-rigward tal-iskambji ta' informazzjoni minn bażijiet ta' dejta nazzjonali interkonnessi, l-ebda dejta personali dwar is-suġġetti tad-dejta ma tinħażen fil-Portal. Id-dejta kollha ta' dan it-tip tinħażen fil-bażijiet ta' dejta operati mill-Istati Membri jew korpi oħra.
   2.   Id-dejta personali li għandha x'taqsam mal-utenti tal-Portal jew li ġiet ipprovduta minnhom ma tistax tiġi maħżuna fil-Portal, ħlief f'każijiet fejn dawn irreġistraw bħala utenti rreġistrati. Dejta personali ta' utenti rreġistrati tinħażen sakemm jitolbu t-tħassir tar-reġistrazzjoni tagħhom. Skont l-Artikolu 3, dejta personali dwar l-atturi jew il-punti ta' kuntatt tal-Ġustizzja Elettronika Ewropea għandha tinħażen biss sakemm dawn il-persuni jissodisfaw il-funzjoni tagħhom.
   Artikolu 7
   Data tad-dħul fis-seħħ
   Din id-Deċiżjoni tidħol fis-seħħ fl-għoxrin jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, il-5 ta' Ġunju 2014.

            Għall-Kummissjoni

            Il-President

         José Manuel BARROSO

      (1)  COM(2008)329 finali, 30.5.2008.

      (2)  ĠU C 75, 31.3.2009, p. 1.

      (3)  Ir-Regolament (KE) Nru 45/2001 tal-Parlament Ewropew u tal-Kunsill tat-18 ta' Diċembru 2000 dwar il-protezzjoni ta' persuni fiżiċi fir-rigward ta' l-ipproċessar personali mill-istituzzjonijiet u l-korpi tal-Komunità u dwar il-moviment liberu ta' dik id-dejta (ĠU L 8, 12.1.2001, p. 1).


title: Deċiżjoni tar-Rappreżentanti tal-Gvernijiet ta' l-Istati Membri tas- 6 ta’ Lulju 2006 li taħtar imħallef fil-Qorti tal-Ġustizzja tal-Komunitajiet Ewropej

text:
               16.3.2007

               MT

               Il-Ġurnal Uffiċjali ta’ l-Unjoni Ewropea

               205

         DEĊIŻJONI TAR-RAPPREŻENTANTI TAL-GVERNIJIET TA' L-ISTATI MEMBRI
   tas-6 ta’ Lulju 2006
   li taħtar imħallef fil-Qorti tal-Ġustizzja tal-Komunitajiet Ewropej
   (2006/546/Euratom)
   IR-RAPPREŻENTANTI TAL-GVERNIJIET TA' L-ISTATI MEMBRI TAL-KOMUNITAJIET EWROPEJ,
   Wara li kkunsidraw it-Trattat li jistabbilixxi l-Komunità Ewropea, u b’mod partikolari l-Artikolu 223 tiegħu,
   Wara li kkunsidraw it-Trattat li jistabbilixxi l-Komunita' Ewropea ta' l-Enerġija Atomika, b'mod partikolari l-Artikolu 139 tiegħu,
   Billi:
   Skond id-dispożizzjonijiet tat-Trattati, jsir tiġdid parzjali tal-membri tal-Qorti tal-Ġustizzja kull tliet snin għal mandat ta' sitt snin. Għall-perijodu bejn is-7 ta' Ottubru 2006 sas-6 ta' Ottubru 2012, il-gvernijiet ta' l-Istati Membri għad iridu jaħtru imħallef sabiex jikkompletaw il-ħatra tat-tnax-il imħallef u l-erba' avukati ġenerali li saret fis-6 ta' April 2006,
   IDDEĊIDEW KIF ĠEJ:
   Artikolu 1
   Is-Sur Thomas VON DANWITZ huwa maħtur imħallef fil-Qorti tal-Ġustizzja tal-Komunitajiet Ewropej għall-perijodu bejn is-7 ta' Ottubru 2006 u s-6 ta' Ottubru 2012.
   Artikolu 2
   Din id-Deċiżjoni għandha tiġi pubblikata fil-Ġurnal Uffiċjali ta’ l-Unjoni Ewropea.

      Magħmul fi Brussel, 6 ta’ Lulju 2006.

            Il-President

         E. KOSONEN


title: Deċiżjoni tal-Kummissjoni tal- 11 ta' April 2006 dwar il-konklużjoni ta' Ftehim fil-forma ta' skambju ta' ittri bejn il-Komunità Ewropea u r-Repubblika taċ-Ċili dwar emendi għall-Appendiċi VI tal-Ftehim dwar il-Kummerċ fl-Inbejjed anness mal-Ftehim ta' Assoċjazzjoni bejn il-Komunità Ewropea u l-Istati Membri tagħha, minn naħa waħda, u r-Repubblika taċ-Ċili, min-naħa l-oħra.

text:
1260                    MT                          Il-Ġurnal Uffiċjali ta' l-Unjoni Ewropea                                        8.5.2007

32006D0569

L 231/139                                     IL-ĠURNAL UFFIĊJALI TA' L-UNJONI EWROPEA                                             24.8.2006

                                                      DEĊIŻJONI TAL-KUMMISSJONI
                                                             tal-11 ta' April 2006
                dwar il-konklużjoni ta' Ftehim fil-forma ta' skambju ta' ittri bejn il-Komunità Ewropea u
                r-Repubblika taċ-Ċili dwar emendi għall-Appendiċi VI tal-Ftehim dwar il-Kummerċ fl-Inbejjed anness
                mal-Ftehim ta' Assoċjazzjoni bejn il-Komunità Ewropea u l-Istati Membri tagħha, minn naħa waħda,
                                              u r-Repubblika taċ-Ċili, min-naħa l-oħra

                                                                (2006/569/KE)

IL-KUMMISSJONI TAL-KOMUNITAJIET EWROPEJ,                                   (4)    Il-miżuri previsti f'din id-Deċiżjoni huma skond l-opin-
                                                                                joni tal-Kumitat ta' Ġestjoni ta' l-Inbejjed,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Deċiżjoni tal-Kunsill 2005/269/KE tat-
28 ta' Frar 2005 dwar il-konklużjoni ta' Ftehim li jistabbilixxi           IDDEĊIDIET KIF ĠEJ:
assoċjazzjoni bejn il-Komunità Ewropea u l-Istati Membri
tagħha, minn naħa, u r-Repubblika taċ-Ċili, min-naħa l-oħra (1),                                       Artikolu 1
u b'mod partikolari l-Artikolu 3(1) tagħha,
Billi:                                                                     Il-Ftehim fl-għamla ta' skambju ta' ittri bejn il-Komunità Ewro-
                                                                           pea u r-Repubblika taċ-Ċili li jemenda l-Appendiċi VI tal-Ftehim
(1)      In vista tal-konklużjonijiet tat-tieni laqgħa tal-Kumitat         dwar il-Kummerċ fl-Inbejjed anness mal-Ftehim ta' Assoċjazz-
         Konġunt dwar il-Ftehim dwar il-Kummerċ fl-Inbejjed                joni bejn il-Komunità Ewropea u l-Istati Membri tagħha, minn
         u ta' l-ewwel laqgħa tal-Kumitat Konġunt dwar il-Ftehim           naħa, u r-Repubblika taċ-Ċili, min-naħa l-oħra, huwa b'dan
         dwar il-Kummerċ fl-Ispirti u x-Xorb Aromatizzat tal-Fte-          approvat f'isem il-Komunità.
         him ta' Assoċjazzjoni bejn l-UE u ċ-Ċili tat-13-                  It-test tal-Ftehim huwa mehmuż ma' din id-Deċiżjoni.
         14 ta' Ġunju 2005, li t-tnejn li huma saru f'Madrid, huwa
         meħtieġ li jiġi emendat l-Appendiċi VI tal-Ftehim dwar il-
         Kummerċ fl-Inbejjed anness mal-Ftehim ta' Assoċjazzjoni                                       Artikolu 2
         bejn il-Komunità Ewropea u l-Istati Membri tagħha, minn           Il-Kummissarju ta' l-Agrikoltura u ta' l-Iżvilupp Rurali huwa
         naħa, u r-Repubblika taċ-Ċili, min-naħa l-oħra, sabiex jip-       b'hekk awtorizzat li jiffirma l-iskambju ta' ittri sabiex tintrabat
         permettu l-użu ta' ċerti trejdmarks Ċiliani li jikkonċidu         il-Komunità.
         ma' l-indikazzjonijiet ġeografiċi li għandhom jintużaw fis-
         suq Ċilian intern fi kwantitajiet limitati sal-31 ta' Jannar
         2014, b'effett mill-24 ta' April 2006.
(2)      Il-Komunità u r-Repubblika taċ-Ċili għalhekk innegozjaw,          Magħmul fi Brussell, 11 ta' April 2006.
         skond l-Artikolu 29(2) tal-Ftehim dwar il-Kummerċ fl-
         Inbejjed, ftehim fl-għamla ta' skambju ta' ittri biex                                                Għall-Kummissjoni
         jemenda l-Appendiċi VI.                                                                           Mariann FISCHER BOEL
(3)      Dan l-iskambju ta' ittri għalhekk għandu jkun approvat.                                          Membru tal-Kummissjoni

(1) ĠU L 84, tat-2.4.2005, p. 19.


title: Id-Deċiżjoni tal-Kummissjoni ta’ l-24 ta’ Lulju 2003 dwar is-sett minimu ta’ linji mikrija b’karatteristiċi armonizzati u standards assoċjati li previst fl-Artikolu 18 tad-Direttiva tas-Servizz Universali

text:
Avviż Legali Importanti

|

32003D0548

Official Journal L 186 , 25/07/2003 P. 0043 - 0045

		Id-Deċiżjoni tal-Kummissjonita’ l-24 ta’ Lulju 2003dwar is-sett minimu ta’ linji mikrija b’karatteristiċi armonizzati u standards assoċjati li previst fl-Artikolu 18 tad-Direttiva tas-Servizz Universali(2003/548/KE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat id-Direttiva 2002/22/KE tal-Parlament Ewropew u tal-Kunsill tas-7 ta’ Marzu 2002 dwar servizz universali u d-drittijiet ta’ l-utenti li jirrelataw ma’ networks u servizzi ta’ komunikazzjonijiet elettroniċi (Direttiva tas-Servizz Universali) [1] u b’mod partikolari l-Artikolu 18(3) tagħha,Billi:(1) L-Artikolu 18(3) tad-Direttiva tas-Servizz Universali jipprovdi għall-pubblikazzjoni ta’ sett minimu ta’ linji mikrija b’karatteristiċi armonizzati u standards assoċjati li għandu jiġi ppublikat fil-Ġurnal Uffiċjali ta’ l-Unjoni Ewropea bħala parti mil-lista ta’ standards imsemmija fl-Artikolu 17 tad-Direttiva 2002/21/KE tal-Parlament Ewropew u tal-Kunsill tas-7 ta’ Marzu 2002 dwar kwadru regolatorju komuni għan-networks u servizzi ta’ komunikazzjonijiet elettroniċi (Direttiva Kwadru) [2].(2) Is-sett minimu ta’ linji mikrija ġie definit fl-Anness II għad-Direttiva tal-Kunsill 92/44/KEE tal-5 ta’ Ġunju 1992 dwar l-applikazzjoni ta’ dispożizzjoni ta’ network miftuħ (ONP) għal linji mikrija [3], kif l-aħħar emendata bid-Deċiżjoni tal-Kummissjoni 98/80/KE [4]. Dik id-Direttiva ġiet revokata b’effett mill-25 ta’ Lulju 2003 bid-Direttiva Kwadru.(3) Din id-Deċiżjoni tipprovdi kontinwità tal-bażi legali għas-sett minimu ta’ linji mikrija, għall-iskop ta’ l-implimentazzjoni tad-dispożizzjonijiet relevanti fid-Direttiva Kwadru u d-Direttiva tas-Servizz Universali. Is-sett minimu ta’ linji mikrija f’din id-Deċiżjoni huwa l-istess bħal dak tad-Direttiva 92/44/KEE, għajr li r-referenzi għall-Istandards Ewropej tat-Telekomunikazzjonijiet (ETS) ġew sostitwiti bir-referenzi għall-Istandards Ewropej (EN), kif miftehma mill-Istitut ta’ l-Istandards tat-Telekomunikazzjonijiet fl-2001. Iżda, linji mikrija li jikkonformaw ma’ l-istandards ta’ l-ETS preċedenti għandhom ikomplu jitqiesu bi qbil mal-ħtiġiet għas-sett minimu ta’ linji mikrija.(4) Din id-Deċiżjoni tidentifika s-sett minimu ta’ linji mikrija b’karatteristiċi u standards assoċjati armonizzati u tifforma parti integrali mil-lista ta’ standards ippubblikata skond l-Artikolu 17 tad-Direttiva Kwadru 2002/21/KE. Il-verżjoni preżenti tal-lista ta’ standards, li fiha dispożizzjonijiet volontarji biss, ġiet ippubblikata fil-Ġurnal Uffiċjali ta’ l-Unjoni Ewropea f’Diċembru 2002 [5]. Għal raġunijiet ta’ differenzi fil-proċedura u fl-effett legali, huwa xieraq li ssir distinzjoni bejn il-kapitoli tal-lista ta’ standards li tinkludi dispożizzjonijiet obbligatorji f’din id-Deċiżjoni u dawk il-kapitoli li jinkludu biss dispożizzjonijiet voluntarji.(5) Il-miżuri previsti f’din id-Deċiżjoni huma bi qbil ma’ l-opinjoni tal-Kumitat tal-Komunikazzjonijiet,IDDEĊIDIET KIF ĠEJ:Artikolu waħdieniIs-sett minimu ta’ linji mikrija b’karatteristiċi armonizzati u standards assoċjati huwa stabbilit fl-Anness.Magħmula fi Brussel, fl-24 ta’ Lulju 2003.Għall-KummissjoniErkki LiikanenMembru tal-Kummissjoni[1] ĠU L 108, ta’ l-24.4.2002, p. 51.[2] ĠU L 108, ta’ l-24.4.2002, p. 33.[3] ĠU L 165, tad-19.6.1992, p. 27.[4] ĠU L 14, ta’ l-20.1.1998, p. 27.[5] ĠU C 331, tal-31.12.2002, p. 32.--------------------------------------------------L-ANNESSLISTA TA’ STANDARDS U/JEW SPEĊIFIKAZZJONIJIET GĦAL NETWORKS TAL-KOMUNIKAZZJONIJIET ELETTRONIĊI, SERVIZZI U FAĊILITAJIET ASSOĊJATI U SERVIZZIParti obbligatorjaIdentifikazzjoni tas-sett minimu ta’ linji mikrija1. SkopDin il-pubblikazzjoni tidentifika s-sett minimu ta’ linji mikrija b’karatteristiċi armonizzati u standards assoċjati previst fl-Artikolu 18 tad-Direttiva 2002/22/KE (Direttiva tas-Servizz Universali).Din il-lista tifforma parti mil-lista ta’ standards prevista fl-Artikolu 17 tad-Direttiva 2002/21/KE (id-Direttiva Kwadru).Din il-pubblikazzjoni hija b’żjieda għal-lista ta’ standards u/jew speċifikazzjonijiet għal networks ta’ komunikazzjonijiet elettroniċi, servizzi u faċilitajiet assoċjati u servizzi ppubblikata fil-Ġurnal Uffiċjali tal-Komunitajiet Ewropej f’Diċembru 2002 [1].2. Standards tekniċiL-istandards imsemmija f’din il-pubblikazzjoni huma prodotti ta’ l-ETSI taħt in-nomenklatura ETSI preżenti. Skond id-"Direttivi ta’ l-ETSI" [2], dawn il-prodotti huma definiti kif ġej:Standard Ewropew (serje tat-telekomunikazzjonijiet), EN: Prodott ta’ l-ETSI li jkun fih dispożizzjonijiet normattivi, approvat għall-pubblikazzjoni fi proċess li jinvolvi l-Organizzazzjonijiet ta’ l-iStandards Nazzjonali u/jew Delegazzjonijiet Nazzjonali ta’ l-ETSI b’implikazzjonijiet dwar standstill u trasposizzjoni nazzjonali.Standard armonizzat: EN (serje tat-telekomunikazzjonijiet) li l-abbozz tagħha ġie fdat lill-ETSI b’mandat mill-Kummissjoni Ewropea skond id-Direttiva 98/48/KE (l-aħħar emenda għad-Direttiva tal-Kunsill 83/189/KEE) u ġiet abbozzata filwaqt li ġew ikkunsidrati l-ħtiġiet essenzjali applikabbli tad-Direttiva ta’ "Approċċ Ġdid" u li r-referenza tagħha ġiet sussegwentament imħabbra fil-Ġurnal Uffiċjali tal-Komunitajiet Ewropej.Il-verżjoni ta’ l-istandards prevista f’din il-lista hija l-verżjoni valida fil-ħin li l-lista hija ppubblikata.3. Indirizzi minn fejn jistgħu jinkisbu d-dokumenti li hemm referenza għalihomUffiċċju tal-Pubblikazzjonijiet ta’ l-ETSI [3]Indirizz postali: | F-06921 Sophia Antipolis Cedex France |Telefon: | (0033) 4 9294 4241 (0033) 4 9294 4258 |Fax | (0033) 4 9395 8133 |E-mail: | publications@etsi.fr |web site: | http://www.etsi.fr |4. Referenzi għal-leġislazzjoni ta’ l-UEIl-lista tirreferi għad-dokumenti leġislattivi li ġejjin li jistgħu jinkisbu minn fuq http://europa.eu.int/information_society/topics/telecoms/regulatory/index_en.htm- Id-Direttiva 2002/21/KE tal-Parlament Ewropew u tal-Kunsill tas-7 ta’ Marzu 2002 dwar kwadru regolatorju komuni għal networks u servizzi elettroniċi tal-komunikazzjonijiet (Direttiva kwadru) (ĠU L 108, ta’ l-24.4.2002, p. 33).- Id-Direttiva 2002/22/KE tal-Parlament Ewropew u tal-Kunsill tas-7 ta’ Marzu 2002 dwar qafas regolatorju komuni għal networks u servizzi elettroniċi tal-komunikazzjonijiet (Direttiva tas-Servizz Universali) (ĠU L 108, ta’ l-24.4.2002, p. 51).Identifikazzjoni tas-sett minimu ta’ linji mikrija b’karatteristiċi armonizzati u standards assoċjatiLINJI ANALOGUE MIKRIJATip ta’ linji mikrija | Referenza | Noti |Bandwidth tal-vuċi ta’ kwalità ordinarja [4] | —2 wire: ETSI EN 300 448jew —4 wire: ETSI EN 300 451 | Karatteristiċi ta’ konnessjoni u preżentazzjoni ta’ interface network |Bandwidth tal-vuċi ta’ kwalità speċjali [5] | —2 wire: ETSI EN 300 449jew —4 wire: ETSI EN 300 452 | Karatteristiċi ta’ konnessjoni u preżentazzjoni ta’ interface network |LINJI DIĠITALI MIKRIJATip ta’ linji mikrija | Referenza | Noti |64 kbit/s [6] | —ETS EN 300 288—ETS EN 300 289 | Preżentazzjoni ta’ interface network Karatteristiċi ta’ konnessjoni |2048 kbit/s — EI (mhux strutturati) [7] | —ETS EN 300 418—ETS EN 300 247 | Preżentazzjoni ta’ interface network Karatteristiċi ta’ konnessjoni |2048 kbit/s — EI (mhux strutturati) [8] | —ETS EN 300 418—ETS EN 300 419 | Preżentazzjoni ta’ interface network Karatteristiċi ta’ konnessjoni |[1] ĠU C 331, tal-31.12.2002, p. 32.[2] Disponibbli fuq http://portal.etsi.org/directives.[3] Dokumenti ta’ l-ETSI jistgħu jiġu downloaded mill-ETSI Publications Download Area (http://pda.etsi.org/pda/queryform.asp).[4] Linji mikrija li jissodisfaw il-ħtiġiet ta’ ETS 300448 (2 wire) jew ETS 300451 (4 wire) huma meqjusin li jikkonformaw mal-ħtiġiet għal dan it-tip ta’ linji mikrija.[5] Linji mikrija li jissodisfaw il-ħtiġiet ta’ ETS 300449 (2 wire) jew ETS 300452 (4 wire) huma meqjusin li jikkonformaw mal-ħtiġiet għal dan it-tip ta’ linji mikrija.--------------------------------------------------